Συνέντευξη στο Semifind | Κονδυλία Κοντογιάννη: Διευθύντρια Εκπαίδευσης & Επικοινωνίας TÜV HELLAS (TÜV NORD) | Semifind.gr\n"Ένα χρόνο μετά: Η δια βίου εκπαίδευση, πιο αναγκαία από ποτέ."\nΗ Κονδυλία Κοντογιάννη, Διευθύντρια Εκπαίδευσης & Επικοινωνίας TÜV HELLAS (TÜV NORD), μιλά στο Semifind για την εξ αποστάσεως εργασία και εκπαίδευση, τις τεχνολογικές αλλαγές στην εκπαιδευτική διαδικασία, το reskilling και γενικότερα τις αλλαγές που επήλθαν με την πανδημία στο δίπτυχο εκπαίδευση - εργασία.\nΒρισκόμαστε ένα χρόνο μετά την έναρξη της πανδημίας. Τι έχει αλλάξει και πώς έχετε ανταποκριθεί στις αλλαγές αυτές;\nΈνα χρόνο μετά, τίποτα δεν είναι ίδιο και ούτε θα είναι ξανά! Η πανδημία έχει φέρει αλλαγές που επηρεάζουν και θα εξακολουθήσουν να επηρεάζουν τον τρόπο που ζούμε, που δουλεύουμε και που σκεφτόμαστε.\nΑπό την εξ αποστάσεως εργασία και εκπαίδευση που έγιναν πλέον κομμάτι της καθημερινότητάς μας, μέχρι τη δημιουργία και ανάπτυξη ενός νέου παραγωγικού μοντέλου για τη χώρα μας στη νέα κανονικότητα, οι αλλαγές είναι καταιγιστικές.\nΑπό την πλευρά μας, και από την πρώτη κιόλας ημέρα της πανδημίας, υπερβάλλαμε εαυτόν ώστε όχι μόνο να ανταποκριθούμε εσωτερικά αλλά και να βοηθήσουμε τους συνεργάτες μας να κατανοήσουν και να λειτουργήσουν στις νέες συνθήκες. Eξ αποστάσεως, νέες διαδικασίες ασφαλείας και καινούργια πρωτόκολλα λειτουργίας έγιναν άμεσα κτήμα μας και μεταφέρθηκαν στους συνεργάτες μας.\nΌσο για το βραχίονα της εκπαίδευσης, η αντίδραση ήταν άμεση και η ανταπόκριση των συνεργατών μας θετικότατη. Άμεσα πραγματοποιήσαμε όλα μας τα εκπαιδευτικά προγράμματα διαδικτυακά ενώ ταυτόχρονα –με πλήθος διαδικτυακών εκδηλώσεων βοηθήσαμε τους συνεργάτες μας να ανταποκριθούν στα νέα δεδομένα, με ιδιαίτερη έμφαση στην ασφάλεια.\nΤους τελευταίους 12 μήνες έχουμε πραγματοποιήσει περισσότερα από διαδικτυακά 500 εκπαιδευτικά σεμινάρια με περισσότερους από 6.000 συμμετέχοντες ενώ για το 2021 έχουμε ήδη αυξήσει σημαντικά την παρουσία μας, ανταποκρινόμενοι στα νέα δεδομένα και στη νέα, αυξημένη ζήτηση.\nΑντίστοιχα, το 2021 είναι για όλους τους κλάδους μία χρονιά- πρόκληση. Οι συνεργάτες μας αναγνωρίζουν τη σημασία της εκπαίδευσης ως «αντίδοτο» στις νέες προκλήσεις, με αποτέλεσμα να βιώνουμε μια πρωτόγνωρη αύξηση της ζήτησης και μάλιστα -λόγω της τηλεκπαίδευσης- από ολόκληρη την Ελλάδα και το εξωτερικό. Έτσι, μετά το πρώτο ξάφνιασμα που έφερε η πανδημία είναι πλέον πρόδηλο πως στο μέλλον κερδισμένοι θα είναι εκείνοι που θα επενδύσουν σήμερα κιόλας, στην εκπαίδευση\nΤο 2021 είναι πράγματι μία χρονιά που θα δοκιμάσει τις αντοχές μας και την ετοιμότητά μας και αποτελεί ορόσημο για μία πραγματικά επιτυχημένη πορεία. Στη Διεύθυνση Εκπαίδευσης κάτι τέτοιο έχει συμβεί από τις πρώτες ημέρες του έτους. Έχουμε αφουγκραστεί τη μεγάλη ζήτηση στην οποία ανταποκρινόμαστε με νέα σεμινάρια με ποιοτική παροχή εκπαιδευτικών προγραμμάτων τα οποία καθιστούν το σύγχρονο στέλεχος αποτελεσματικό και παραγωγικό. Οι χιλιάδες συμμετέχοντες έχουν αγκαλιάσει την προσπάθειά μας σε καινοτόμα και επίκαιρα σεμινάρια και μας έχουν επιβραβεύσει με την ολοένα και αυξανόμενη συμμετοχή τους σε αυτά.\nΚαι ακριβώς αυτή η επιβράβευση μας κάνει να προσπαθούμε ακόμη περισσότερο ώστε να προσφέρουμε τις βέλτιστες αλλά και πιο επίκαιρες υπηρεσίες εκπαίδευσης.\nΗ εξ αποστάσεως εργασία αλλά και εκπαίδευση έχουν μπει για τα καλά στη ζωή μας. Θεωρείτε ότι ήρθαν για να μείνουν; Πώς αντιμετωπίζουν οι εκπαιδευόμενοι τα νέα δεδομένα;\nΌπως σας είπα, είμαι βέβαιη ότι τίποτε δεν θα είναι ίδιο με το παρελθόν. Το μεγάλο «στοίχημα» όμως είναι να κρατήσουμε τα καλά σημεία που έφεραν στη ζωή μας οι νέες συνθήκες –γιατί όντως υπάρχουν και είναι πολλά- και να απαλλαγούμε το συντομότερο από τα αρνητικά.\nΓια να σας δώσω ένα παράδειγμα, αυτή τη στιγμή έχουμε στα διαδικτυακά μας σεμινάρια συμμετέχοντες από όλη την Ελλάδα, αλλά και από το εξωτερικό, κάτι που μέχρι πρότινος δεν ήταν εφικτό, τουλάχιστον όχι σε τόσο μεγάλο βαθμό. Αντίστοιχα, έχουμε πρόσβαση σε εξαιρετικούς εκπαιδευτές από όλο τον κόσμο, μεταλαμπαδεύοντας την γνώση σε πραγματικό χρόνο. Από την άλλη, όσο και να μας βοηθά η τεχνολογία, δεν μπορεί να υποκαταστήσει την αίσθηση της φυσικής παρουσίας μέσα σε μια αίθουσα, την άμεση επαφή με τον εκπαιδευτή αλλά και τους υπόλοιπους συμμετέχοντες. Σίγουρα όλοι μας έχουμε ανταποκριθεί εξαιρετικά στα νέα δεδομένα, όμως εμείς σκεφτόμαστε ήδη την επόμενη ημέρα. Έτσι, αναζητούμε το βέλτιστο υβριδικό μοντέλο που θα μας επιτρέψει να συνδυάσουμε τις δυνατότητες της εξ αποστάσεως εκπαίδευσης με τα ιδιαίτερα χαρακτηριστικά που έχει πάντα η δια ζώσης παρουσία.\nΤι φέρνει η επόμενη ημέρα της πανδημίας αναφορικά με την εκπαίδευση;\nΟι τεχνολογικές αλλαγές που προαναφέραμε είναι σίγουρα ο ένας από τους άξονες αλλαγών στην εκπαιδευτική διαδικασία. Οι εκπαιδευτικοί φορείς καλούνται να ανταποκριθούν στα νέα δεδομένα και να προσφέρουν το καλύτερο δυνατό πακέτο υπηρεσιών, αξιοποιώντας τις τεχνολογίες αιχμής. Δεν είναι όμως μόνο αυτό. Η νέα κανονικότητα φέρνει καινούριες προκλήσεις για τις εταιρείες και τους εργαζόμενους. Μιλάμε για μια νέα Ελλάδα, την Ελλάδα 2.0. Και στο πλαίσιο αυτό, η δια βίου εκπαίδευση δεν είναι πολυτέλεια αλλά αναγκαιότητα. Η τεχνητή νοημοσύνη, η 4η Βιομηχανική Επανάσταση, το καινούριο οικονομικό μοντέλο που φέρνει το Ταμείο Ανάκαμψης αλλάζουν τους κανόνες του παιχνιδιού. Και στο νέο αυτό παιχνίδι κερδισμένοι θα είναι μόνο εκείνοι που θα ανταποκριθούν έγκαιρα και αποτελεσματικά στις αλλαγές. Προϋπόθεση για να συμβεί αυτό είναι να έχουν ουσιαστική γνώση και εκπαίδευση των νέων δεδομένων και εξελίξεων, τόσο σε προσωπικό όσο και σε εταιρικό επίπεδο.\nΓια να σας δώσω ένα χαρακτηριστικό παράδειγμα, ακριβώς επειδή αναγνωρίζουμε τις αλλαγές των δεδομένων, ως Διεύθυνση Εκπαίδευσης μεριμνήσαμε έγκαιρα ώστε να εμπλουτίσουμε αλλά και να ανανεώσουμε τον κατάλογο των εκπαιδευτικών μας προγραμμάτων. Έτσι σήμερα οι συνεργάτες μας μπορούν να επιλέξουν ανάμεσα σε περισσότερα από 100 εκπαιδευτικά σεμινάρια τα οποία ανταποκρίνονται στις σύγχρονες προκλήσεις και ανάγκες. Μεταξύ αυτών ξεχωρίζουν οι εκπαιδεύσεις για Certified Expert- Building Information Modeling (ΒΙΜ), Εφαρμογή του νέου Κανονισμού Ιατροτεχνολογικών Προϊόντων (MDR), από τη Δημόσια στην Εμπορική Σύμβαση, Υγεία και Ασφάλεια στο χώρο εργασίας εν μέσω πανδημίας αλλά και Πρακτικές Διοίκησης Ανθρώπινου Δυναμικού σε καθεστώς τηλεργασίας κ.α. Η στρατηγική μας είναι να εστιάσουμε σε θέματα Πληροφορικής, Τεχνολογίας και φυσικά Υγείας και Ασφάλειας, έννοιες τόσο επίκαιρες όσο και σημαντικές για το σύνολο των εργαζομένων αλλά και των εταιρειών.\nΑντίστοιχα, το τελευταίο διάστημα έχει ανοίξει η κουβέντα για το περίφημο “reskilling”. Πόσο εφικτό είναι αυτό και ποιος είναι ο ρόλος της εκπαίδευσης;\nΘα τολμούσα να πω ότι οι αλλαγές είναι εδώ και όποιοι δεν έχουν τις κατάλληλες δεξιότητες θα μείνουν εκτός εργασιακού στίβου. Αυτά που έρχονται στη ζωή και στην εργασία μας μέσα στην επόμενη δεκαετία είναι εντυπωσιακά και οι αλλαγές τεκτονικές. Δεν είναι καθόλου τυχαίο ότι κονδύλια δισεκατομμυρίων ευρώ κατευθύνονται στο “reskilling” των εργαζομένων στο πλαίσιο του νέου οικονομικού μοντέλου της χώρας. Ο μοναδικός τρόπος για να γίνει αυτό σωστά και δομημένα είναι μέσω των προγραμμάτων εκπαίδευσης. Υπό την προϋπόθεση όμως ότι αυτά πραγματοποιούνται από αξιόπιστους φορείς και εκπαιδευτές με ουσιαστική γνώση του αντικειμένου τους και της αγοράς. Ως TÜV HELLAS (TÜV NORD) είμαστε εδώ να υποστηρίξουμε έμπρακτα την προσπάθεια αυτή προσφέροντας ουσιαστικές γνώσεις και κατάρτιση για τους εργαζομένους, ούτως ώστε να αποκτήσουν έγκαιρα τα κατάλληλα εφόδια και τις γνώσεις που απαιτούνται, να ξεχωρίσουν και γιατί όχι διαπρέψουν στο νέο αυτό οικονομικό μοντέλο.\nΤι είναι αυτό που κάνει τη δική σας πρόταση διαφορετική και καλύτερη σε σχέση με τους υπόλοιπους φορείς;\nΓια εμάς η διαφορά σε σχέση με τον ανταγωνισμό –αλλά και το ανταγωνιστικό μας πλεονέκτημα- εδράζεται σε τρεις βασικούς πυλώνες, ο συνδυασμός των οποίων κάνει την πρότασή μας μοναδική.\nΟ πρώτος από αυτούς αφορά στη σωστή και ποιοτική αξιοποίηση των τεχνολογικών εργαλείων που έχουμε στη διάθεσή μας. Η σύγχρονη εκπαίδευση περνά νομοτελειακά μέσα από την τεχνολογία και ως TÜV HELLAS (TÜV NORD) έχουμε πρόσβαση και τεχνογνωσία σε διαδικασίες και εργαλεία αιχμής, γεγονός που μας δίνει ουσιαστικό συγκριτικό πλεονέκτημα. Ταυτόχρονα, είτε μιλάμε για δια ζώσης εκπαίδευση, είτε για ψηφιακά και υβριδικά σεμινάρια, φροντίζουμε να ανανεώνουμε τις μεθόδους μας, ακολουθώντας τις βέλτιστες διεθνείς πρακτικές.\nΤο γεγονός ότι δραστηριοποιούμαστε στην Ελλάδα εδώ και 34 χρόνια ενώ ταυτόχρονα είμαστε μέλος ενός διεθνούς δικτύου με παρουσία σε όλη την υφήλιο αποτελεί το δεύτερο πυλώνα που μας κάνει να ξεχωρίζουμε. Έχουμε πραγματοποιήσει κυριολεκτικά χιλιάδες εκπαιδεύσεις τα τελευταία χρόνια σε όλους τους κλάδους της οικονομίας και της επιχειρηματικότητας, γνωρίζοντας τις ξεχωριστές ανάγκες του κάθε στελέχους. Παράλληλα, αντλούμε γνώσεις αλλά και εμπειρίες από τους διεθνείς συνεργάτες μας, που αποτελούν «παράθυρο» στις παγκόσμιες τάσεις και εξελίξεις.\nΤέλος, ο τρίτος και πιο σημαντικός πυλώνας δεν είναι άλλος από τους ανθρώπους μας. Στην καρδιά της διεύθυνσης εκπαίδευσης του Φορέα μας, βρίσκεται μια ομάδα εξειδικευμένων και παθιασμένων στελεχών που «ζουν και αναπνέουν» για την παροχή ποιοτικών και καινοτόμων υπηρεσιών. Η ομάδα αυτή, σε αγαστή συνεργασία με τους εξειδικευμένους συνεργάτες μας αλλά και τα καταξιωμένα στελέχη από την αγορά δημιουργούν μία μοναδική ομάδα, ικανή να αντιμετωπίσει όλες τις προκλήσεις του σήμερα και του αύριο.\nΝέες προτάσεις σπουδών & σεμιναρίων για αυτή την εβδομάδα | 21.09.2021\nΒασικές αρχές της σύγχρονης ψυχοδυναμικής πρακτικής - Δωρεάν σεμινάριο από το ICPA\nDesign your Strategy by ArchZone | Το νέο σεμινάριο του βραβευμένου με το Global Architecture & Design Award γραφείου\nΒρες τα πιο σύγχρονα προγράμματα σπουδών και σεμινάρια και πρόλαβε τις εγγραφές του Σεπτεμβρίου!\nΝέο ετήσιο πρόγραμμα σεμιναρίων C.G.T.B. (Certified Game Team Builder) σε Αθήνα & Θεσσαλονίκη\nΝέο πρόγραμμα ΔΩΡΕΑΝ σεμιναρίων από το Εργαστήριο ΤΠΕ Ήρων - Ψυχολογία, Εκπαίδευση, Marketing\nΜαθήματα Αγγλικών, Ιταλικών και Πληροφορικής από το ΚΔΒΜ SuccessCert\nΚερδίστε 1 πλήρη και 20 μερικές υποτροφίες σπουδών από την Grand Foyer


Ένωση Πυροσβεστών Πενταετούς Υποχρέωσης Ελλάδας: "Ενημέρωση Πενταετών για το επίδομα των 500 ευρώ"\n"Ενημέρωση Πενταετών για το επίδομα των 500 ευρώ"\nΘΕΜΑ: << Επίδομα 500 ευρώ >>.\nΣυνάδελφοι ο αγώνας τελειώνει όταν χαθεί κάθε ελπίδα , η Ένωση μας όλες αυτές τις ημέρες προσπαθεί να αλλάξει τα δεδομένα με κύριο γνώμονα να δώσουμε να καταλάβουν βουλευτές και Υπουργοί ότι εμείς που είμαστε οι ποιο χαμηλόμισθοι ένστολοι δεν θα πάρουμε το επίδομα των 500 ευρώ.\nΚανείς από τους παραπάνω δεν πιστεύει ότι εμείς δεν θα το πάρουμε αφού όλοι πιστεύουν πως και εμείς ανήκουμε σε ειδικό μισθολόγιο πράγμα που εμείς δεν το έχουμε.\nΚαι δεν έχουμε ειδικό μισθολόγιο γιατί οι τότε φωστήρες προτίμησαν την σιγουριά από θέμα επιδότησης της Γ.Σ.Σ.Ε μέσου της εργατικής εστίας με 30.000 ευρώ γιατί η Α.Δ.Ε.Δ.Υ δεν δίνει τέτοια δώρα προς τις συνδικαλιστικές οργανώσεις .\nΜην ξεχνάτε πως ο νόμος 3938/2011 άρθρο 15 όταν πήγε στην διαβούλευση είχε την μισθοδοσία μας μέσα από το ειδικό μισθολόγιο των ειδικών φρουρών. Τότε έγινε και το μεγαλύτερο λάθος από την συνδικαλιστική μας οργάνωση εκείνης της περιόδου διότι σήμερα και νύχτες θα είχαμε και πενθήμερα και κανένα από τα προβλήματα που αντιμετωπίζουμε σήμερα.\nΑυτά για την ιστορία ώστε να μην παραμονεύονται κάποιοι και λένε γιατί εμείς είμαστε συνεχώς στην απέξω.\nΣήμερα στην επιτροπή που εξετάζει το ποιοι θα πάρουν το επίδομα των 500 ευρώ υπήρχε μεγάλη κινητικότητα και από τους κυβερνητικούς βουλευτές ( Ν.Δ. & Π.Α.Σ.Ο.Κ. ) και υπάρχουν πιθανότητες για δικαίωση των Πενταετών Πυροσβεστών που πληρούν στο σύνολο τους τα κριτήρια του εν λόγο επιδόματος .\nΔεν σας υποσχόμαστε τίποτα γιατί άλλοι είναι αυτοί που φταίνε για όλα αυτά που τραβάμε σήμερα αλλά είναι η πρώτη φορά που γνωρίζουν όλοι για την κατάντια μας και για ποιο λόγο πληρώνουμε όσα πληρώνουμε.\nΚαλούμε και τους 4000 Π.Π.Υ. να ενοχλούν συνεχώς τους τοπικούς Βουλευτές ώστε να τους δώσουν να καταλάβουν πως ότι και ένστολοι είμαστε , πως δικαιούμαστε και εμείς το εν λόγο επίδομα και πως τα λάθη του παρελθόντος δεν συνεχίζουμε ούτε να τα κάνουμε ούτε να στηρίζουμε για να αποκομίζουν χρηματικά οφέλη μέσου εργατικής εστίας οι διάφορες συνδικαλιστικές οργανώσεις που και εμείς είμαστε συνένοχοι ψηφίζοντας τες\nΗ Ένωση μας συνεχίζει την προσπάθεια υπέρ των συμφερόντων των Πενταετών Πυροσβεστών αναδεικνύοντας τα λάθη του παρελθόντος ώστε να τα διορθώσουμε και να τραβήξουμε μπροστά χωρίς τα βαρίδια του παρελθόντος που πιστεύουν πως αυτοί έχουν σωθεί και κοιτούν να σώσουν και άλλους . Αλλά χωρίς αυτούς δεν υπάρχει Γ.Σ.Σ.Ε και φυσικά επιδότηση από την εργατική εστία.\nΣυνεχίζουμε την προσπάθεια και σας θέλουμε όλους μαζί μας για τα δικά μας προβλήματα που κάποιοι μας τα έχουν βάλει για δικό τους συμφέρον.\nΤην επόμενη εβδομάδα ίσως έχουμε αποτελέσματα θετικά φτάνει να πιέστε και εσείς .\nΥπάρχει ένας ( πόλεμος ) του καλού με το κακό\nΕσείς σε ποια πλευρά ανήκετε ;\nΑναρτήθηκε από eppye.gr στις 10:24 π.μ.\n<< Ερώτηση της ΕΠΠΥΕ για την Απορρόφηση των Επιλα...\nΕρώτηση στο ΑΠΣ για τις Αργίες του μηνός Απριλίου\n<< Διευκρινήσεις για την διαδικασία των Εκλογών >>\n<< Αναπάντητα έγγραφα προς την Ένωση μας >>


Bungertwies | Ένωση Ελληνικών Συλλόγων Γονέων Καντονιού Ζυρίχης ΑΡΙΣΤΟΤΕΛΗΣ\nAuthor Archives: Bungertwies\nΤο παράρτημα Oerlikon αλλάζει περιοχή και από την νέα σχολική χρονιά θα δεχτεί τους μαθητές του στο Kloten.\n5 Ιουλίου, 2018 in Triton.\nΦέτος για πρώτη φορά θα γιορτάσουμε και τα 4 παραρτήματα τoυ ελληνικού σχολείου Ζυρίχης, σε συνεργασία με την Ελληνική Κοινότητα Ζυρίχης, την εθνική μας εορτή 25η Μαρτίου 1821. Σας περιμένουμε λοιπόν όλους, την ημέρα αυτή στο Πνευματικό Κέντρο Αγ. Δημητρίου.\n21 Μαρτίου, 2018 in Uncategorized.\nKern – Θεατρική Παράσταση: Ο Μικρός Πρίγκιπας (28 Ιουνίου 2015)\nΟι μαθητές τns Δ’ τάξης του Σχολείου Kern, σας προσκαλούν σ’ ένα μαγικό ταξίδι με το «Μικρό Πρίγκιπα» του Σαιντ Εξυπερύ. Στο Πνευματικό κέντρο Αγ. Δημητρίου Ζυρίχης, την Κυριακή, 28 Ιουνίου 2015, στις 15:00. O «Μικρός Πρίγκιπας» είναι μια παράσταση για να ονειρεύονται οι μικροί και να ξυπνούν οι μεγάλοι, ένας ύμνος στις θεμελιώδεις αξίες…\n17 Ιουνίου, 2015 in Bungertwies.\nΑριστοτέλης-Εκδήλωση προς τιμήν του Έλληνα Ακαδημαϊκού Παύλου Ν. Τζερμιά (9 Μαίου 2015)\nΟ Σύλλογος Ελλήνων Επιστημόνων Ελβετίας σας προσκαλεί με χαρά στην εκδήλωση προς τιμήν του επιφανούς Επιστήμονα και Λόγιου Παύλου Τζερμιά ο οποίος σημπληρώνει φέτος 90 χρόνια ζωής. Η εκδήλωση θα λάβει χώρα το Σάββατο, 9 Μαίου 2015, ώρα 7:30 μ.μ. στο Ελληνικό Πολιτιστικό Κέντρο, Wasserwerkstrasse 92, 8037 Ζυρίχη. Πρόσκληση σε μορφή PDF\n27 Απριλίου, 2015 in Uncategorized.\nΑριστοτέλης – Θεατρική Παράσταση «Η Ροδογάλη και ο Χρυσαετός» (23 & 25 Ιανουαρίου 2015)\nΗ πρώτη παράσταση της PROVA.ZH για το 2015 είναι προ των θυρών! Και μάλιστα, τι καλύτερο για να ξεκινήσει η νέα χρονιά από ένα παραμύθι; «Η Ροδογάλη και ο Χρυσαετός» βασίζεται σ’ ένα παραδοσιακό μικρασιατικό παραμύθι. Η διασκευή του έγινε απ’ την ομάδα PROVA.ZH υπό την καθοδήγηση της θεατροπαιδαγωγού Μαρίας Καραμούτσιου. Το έργο απευθύνεται κυρίως…\n19 Ιανουαρίου, 2015 in Aristotelis, Bungertwies, Triton.\nΠρόσκληση στη Συζήτηση: “Η ΕΛΛΑΔΑ ΜΕΤΑ ΤΗΝ ΚΡΙΣΗ – ΠΟΙΟ ΟΙΚΟΝΟΜΙΚΟ ΜΟΝΤΕΛΟ ΘΕΛΟΥΜΕ”\nΠΡΟΣΚΛΗΣΗ: ΣΤΡΟΓΓΥΛΟ ΤΡΑΠΕΖΙ ΚΑΙ ΣΥΖΗΤΗΣΗ ΜΕ ΤΟ ΚΟΙΝΟ ΑΠΟΚΛΕΙΣΤΙΚΑ ΣΤΗΝ ΕΛΛΗΝΙΚΗ ΓΛΩΣΣΑ Χώρος: Πανεπιστήμιο Ζυρίχης, κτίριο KO2, Αίθουσα F-150 (βλ. χάρτη) Ημ/νία: 12 Νοεμβρίου 2014 και Ωρα: 18:45 – 20:30 Από 20:45 – 21:45 Apéro στο ZoologischesMuseum, Ισόγειο (βλ. χάρτη) “Η ΕΛΛΑΔΑ ΜΕΤΑ ΤΗΝ ΚΡΙΣΗ – ΠΟΙΟ ΟΙΚΟΝΟΜΙΚΟ ΜΟΝΤΕΛΟ ΘΕΛΟΥΜΕ” Στο στρογγυλό τραπέζι συζητούν: Ο…\n4 Νοεμβρίου, 2014 in Aristotelis.\nΠρόγραμμα Φιλοξενίας Παιδιών Ελληνικής Διασποράς κατά τους μήνες Ιούλιο και Αύγουστο 2015\nΠρόγραμμα Φιλοξενίας Παιδιών Ελληνικής Διασποράς στις κατασκηνώσεις της Γενικής Γραμματείας Αποδήμου Ελληνισμού (ΓΓΑΕ) κατά τους μήνες Ιούλιο και Αύγουστο 2015. Η Γενική Γραμματεία Απόδημου Ελληνισμού διοργανώνει το καλοκαίρι του 2015, το Πρόγραμμα Φιλοξενίας Παιδιών Ελληνικής Διασποράς στις κατασκηνώσεις της στην Μαλεσίνα Φθιώτιδας και στην Επανωμή Θεσσαλονίκης, με στόχο μεταξύ άλλων, την ενίσχυση της εθνικής ταυτότητάς…\n16 Οκτωβρίου, 2014 in Aristotelis.\nΔιεθνές Συνέδριο για τη Διδασκαλία & την Πιστοποίηση της ελληνικής ως ξένης/δεύτερης γλώσσας\nΤο συνέδριο θα πραγματοποιηθεί: στην Αθήνα στις 10-11 Οκτωβρίου 2014 και στην Θεσσαλονίκη στις 25 Οκτωβρίου 2014. Οι εισηγήσεις καλύπτουν τόσο θεωρητικά όσο και πρακτικά ζητήματα που εστιάζουν στη διδασκαλία, εκμάθηση ή/και αξιολόγηση της ελληνικής ως ξένης/δεύτερης γλώσσας. Ενδεικτικά, οι εισηγήσεις αφορούν τα ακόλουθα θεματικά πεδία: Σύγχρονες προσεγγίσεις στη διδασκαλία/εκμάθηση της ελληνικής ως ξένης/δεύτερης γλώσσας…\n10 Οκτωβρίου, 2014 in Aristotelis.


Επιδερμικές αλλαγές – socialactivism.gr\nΑπό την άλλη, πρόσωπα σύμβολα της εποχής της ευμάρειας, που επηρέαζαν τις επιλογές των πολλών ως μύστες της εύκολης ζωής, σήμερα είναι, όπως και η πλειονότητα, απολυμασμένα – η λεπίδα της δυσπραγίας έδιωξε από πάνω τους τις αυταπόδεικτες ανομίες. Ασύλληπτοι, άρα αθώοι, πάλλευκοι ως κρίνοι… Βέβαια πρόλαβε και φάνηκε το ερεβώδες βάθος της έκλυσης. Διδακτικό, και ως εκ τούτου ωφέλιμο. Είναι όμως ένα θεωρητικό όφελος, γιατί η άβυσσος αυτή δεν θα χαρτογραφηθεί εν τω συνόλω της ποτέ. Τα μυστικά της θα χαθούν στο δαίδαλο των ανεξερεύνητων σκανδάλων.\nΗ κρίση απάλυνε τη λέπρα της διαφθοράς, για χρόνια ακαταδίωκτη και ατιμώρητη, καθάρισε την επιφάνεια, όχι όμως το βάθος. Η κρατική ραχοκοκαλιά συνεχίζει να είναι ίδια, να τροφοδοτείται με ρουσφέτια και αθέμιτες συναλλαγές που συντηρούν το ασθενές πια, όμως υπαρκτό, πλέγμα των αλληλοεξυπηρετήσεων, να ρουφάει δημόσιο χρήμα από άδηλες πηγές. Καλοπληρωμένα στελέχη σε οργανισμούς- φαντάσματα, αργομισθίες, αργυρώνητοι υπάλληλοι, επίορκοι λειτουργοί… Γλαφυρό παράδειγμα αποτελούν οι φυλακές, όπου μεγαλοεπιχειρήσεις στήνονται κάτω από την εξαγορασμένη μύτη σωφρονιστικών υπαλλήλων – προωθούν κινητά, ναρκωτικά, ακόμη και όπλα… «Πολυεθνική» ναρκοβαρώνων διακινούσε ηρωίνη μέσα από τις ελληνικές φυλακές. Γνωστός κακοποιός έκανε εμπόριο πετρελαίου από το κελί του. Συνδικάτα εγκλήματος καθοδηγούνται μέσα από τα σωφρονιστικά καταστήματα. Η πιο σκοτεινή πλευρά της πραγματικότητας στο ίδιο βήμα σημειωτόν με τη φωτεινή της όψη.


Αναζητείται αντίδοτο στον ιο που ήδη πλήττει τα φορολογικά έσοδα | HuffPost Greece\n05/05/2020 07:24 EEST\nΟ κίνδυνος της ανεργίας ή της εκ περιτροπής εργασίας θα καταστήσει δύσκολο έως αδύνατο στους πολίτες να είναι συνεπείς και στις φορολογικές τους υποχρεώσεις.\nbob_bosewell via Getty Images\nΣχέδιο αντίδρασης στην αναμενόμενη κατακόρυφη πτώση των φορολογικών εσόδων ετοιμάζει το οικονομικό επιτελείο της κυβέρνησης, γνωρίζοντας ότι οι επόμενοι μήνες θα είναι ιδιαίτερα δύσκολοι για τον κρατικό προϋπολογισμό. Τα επίσημα στοιχεία για τον μήνα Μάρτιο, αλλά και τα ανεπίσημα στοιχεία από τον Απρίλιο, δείχνουν ότι έσοδα από την κατανάλωση, τα καύσιμα, την πληρωμή έμμεσων φόρων, αλλά κυρίως την πληρωμή των τακτικών άμεσων φόρων έχουν δεχθεί ισχυρό πλήγμα.\nΑποτέλεσμα είναι η κυβέρνηση να αναζητά το αντίδοτο στον ιο που ήδη πλήττει τα φορολογικά έσοδα, προκειμένου να μην νοσήσει ανεπανόρθωτα ο κρατικός προϋπολογισμός. Η λύση δεν είναι εύκολη, ειδικά από τη στιγμή που ακολουθεί το δυσκολότερο φορολογικά εξάμηνο. Η διαχρονική αδυναμία των κυβερνήσεων να προγραμματίσουν σωστά μέσα στο χρόνο τις πληρωμές των φόρων, παραδοσιακά κάνει το δεύτερο εξάμηνο του έτους φορολογικά πιο δύσκολο. Ειδικά το τελευταίο τρίμηνο-τετράμηνο του έτους αποτελεί πραγματικό εφιάλτη για τους φορολογούμενους οι οποίοι καλούνται κάθε χρόνο να πληρώσουν, φόρο εισοδήματος, ΕΝΦΙΑ, ρυθμισμένες οφειλές, ΦΠΑ και ακόμα τόσους φόρους και εισφορές.\nΣε όλα αυτά έρχονται πλέον να προστεθούν οι ζημιά που έχει επιφέρει στην οικονομία η πανδημία και ο κίνδυνος για χιλιάδες εργαζόμενους, της ανεργίας ή της εκ περιτροπής εργασίας. Αποτέλεσμα θα είναι τα εισοδήματα των φορολογούμενων να υποστούν μεγάλες απώλειες, γεγονός που θα καταστήσει για ακόμα μια φορά από δύσκολο έως αδύνατο να είναι συνεπείς και στις φορολογικές τους υποχρεώσεις.\nΤαυτόχρονα, για εκατοντάδες χιλιάδες επιχειρήσεις και εκατομμύρια μισθωτούς, οι φορολογικές τους υποχρεώσεις έχουν ανασταλεί έως το τέλος Αύγουστο, γεγονός που κάνει το λογαριασμό ακόμα πιο βαρύ.\nΣε αυτό το πλαίσιο και με τον κίνδυνο της δημιουργίας μιας νέας γενιάς ληξιπρόθεσμων οφειλών, το υπουργείο Οικονομικών εξετάζει το ενδεχόμενο να προχωρήσει στην αύξηση του αριθμού των δόσεων εξόφλησης του φόρου εισοδήματος για τα φυσικά πρόσωπα. Το σχέδιο προβλέπει αντικατάσταση των τριών διμηνιαίων δόσεων με 6 ή 7 μηνιαίες δόσεις, ώστε η αποπληρωμή να «απλωθεί» μέσα στο έτος και η δόση να είναι χαμηλότερη. Θεωρητικά μια τέτοια λύση δεν έχει δημοσιονομικό κόστος και απλά αλλάζει τον προγραμματισμό είσπραξης των εσόδων.\nΠαράλληλα, εξετάζεται και το ενδεχόμενο μείωσης της προκαταβολής φόρου, με την οποία επιβαρύνονται επιχειρήσεις, ελεύθεροι επαγγελματίες και αυτοαπασχολούμενοι. Το οικονομικό επιτελείο εξετάζει το ενδεχόμενο η προκαταβολή φόρου για τη χρήση του 2020 να μειωθεί από το 100% στο 50%. Ωστόσο, από αυτή την κίνηση ελάχιστοι θα ωφεληθούν, καθώς η κρίση στην οικονομία θα περιορίσει τις επιχειρήσεις που θα έχουν κέρδη το 2020.\nΥπό εξέταση είναι και η έκτακτη ρύθμιση για τις οφειλές που δημιούργησαν ιδιώτες και επιχειρήσεις εξαιτίας της πανδημίας. Το υπουργείο Οικονομικών θα πρέπει να ορίσει σε πόσες δόσεις θα πρέπει να αποπληρώσουν οι φορολογούμενοι τους φόρους, των οποίων η πληρωμή έχει ανασταλεί μέχρι και τον Αύγουστο. Το πιθανότερο σενάριο είναι να δοθεί η δυνατότητα αποπληρωμής των συγκεκριμένων οφειλών με δόσεις χωρίς τόκο.\nPLUS: ανεργία μείωση εισόδημα υποχρεώσεις Φορολογικά έσοδα


Τα 10 καλύτερα ξενοδοχεία κοντά σε: Powazki Cemetery\nΤα καλύτερα ξενοδοχεία κοντά σε: Powazki Cemetery, Βαρσοβία\nul. Powazkowska, Βαρσοβία 99-200, Πολωνία\nPowazki Cemetery: Διαβάστε κριτικές\nΣε οποιαδήποτε απόσταση από: Powazki Cemetery\nΦίλτροΣε οποιαδήποτε απόσταση από: Powazki Cemetery\n2,5 χλμ. από Powazki Cemetery\n2,7 χλμ. από Powazki Cemetery\n3,6 χλμ. από Powazki Cemetery\n3,7 χλμ. από Powazki Cemetery\n4,2 χλμ. από Powazki Cemetery\n4,4 χλμ. από Powazki Cemetery\n4,6 χλμ. από Powazki Cemetery\nul. Heroldow 1B, Βαρσοβία 01-991, Πολωνία\n4,8 χλμ. από Powazki Cemetery\n5,0 χλμ. από Powazki Cemetery\n5,1 χλμ. από Powazki Cemetery\n5,2 χλμ. από Powazki Cemetery\n5,3 χλμ. από Powazki Cemetery\n5,6 χλμ. από Powazki Cemetery\n5,7 χλμ. από Powazki Cemetery


Η Frontex βάζει «λουκέτο» στο παράρτημά της Πειραιά | Ελλάδα Ειδήσεις\nΗ Frontex βάζει «λουκέτο» στο παράρτημά της στον Πειραιά\nΟυσιαστικά πρόκειται για αφαίρεση της επιρροής της Ελλάδας στην Ευρωπαϊκή Ένωση και ενδεχόμενη μεταφορά της «έδρας» στην γειτονική Ιταλία.\nΓΡΑΦΕΙ: THETOC TEAM published 25 Νοε. 15 (08:36)\nΗ Frontex βάζει... λουκέτο στο παράρτημα του στον Πειραιά, εν μέσω προσφυγικής και μεταναστευτικής κρίσης. Αν και η αναστολή λειτουργίας αποδίδεται σε αναδιάταξη των υπηρεσιών του οργανισμού, ουσιαστικά πρόκειται για αφαίρεση της επιρροής της Ελλάδας στην Ευρωπαϊκή Ένωση και ενδεχόμενη μεταφορά της «έδρας» στην γειτονική Ιταλία.\nΕνώ κατά την έναρξη λειτουργίας του το γραφείο απασχολούσε 15 - 17 άτομα προσωπικό, από το 2012 ξεκίνησε η αποδυνάμωσή του και το 2015 έφτασε να απασχολεί «μόλις» 5 υπαλλήλους. «Η κεντρική διοίκηση του Frontex στη Βαρσοβία αντιμετώπιζε το περιφερειακό γραφείο στην Ελλάδα ως προϊόν ανεπιθύμητου τοκετού» δήλωσε στην εφημερίδα Έλληνας αξιωματούχος με άριστη γνώση του θέματος.


06/04/2013 στις 1:31\nΗ Ευανθία Ρεμπούτσικα γεννήθηκε και μεγάλωσε στην Κάτω Αχαΐα Πατρών. Είναι ένα από τα τέσσερα αδέλφια της οικογένειας Ρεμπούτσικα μαζί με την Ιωάννα, τη Μαρία και τον Πλούταρχο.Ο πατέρας τους ήταν ιδιοκτήτης του κινηματογράφου REX ενώ η Ευανθία από την ηλικία των 6 χρόνων ξεκινά βιολί στο Ωδείο Πατρών με καθηγητές τον Μιλτιάδη Παπανικολάου και τον Ακίνδυνο Καϊμάκη.\nΑκολουθούν συνεργασίες με τη Συμφωνική Ορχήστρα Του 3ου προγράμματος καθώς και με τη Σύχρονη Ορχήστρα της ΕΡΤ, με την οποία περιοδεύει και κατά την παρουσίαση του “Αξιον Εστί” με το Μίκη Θεοδωράκη.\nΣτις αρχές της δεκαετίας του ’80 συμμετέχει στον “Μουσικό Αύγουστο” που διοργάνωσε ο Μάνος Χατζιδάκις.\nΗ πρώτη δισκογραφική δουλειά της Ευανθίας Ρεμπούτσικα έρχεται το 1992 όταν σε συνεργασία με τον Παναγιώτη Καλαντζόπουλο γράφουν τη μουσική και τα τραγούδια για την Κρίστυ Στασινόπουλου στο album “Στη Λίμνη Με Τις Παπαρούνες”.\nΤο 1995 γνωρίζει το Γιάννη Κότσιρα και μαζΪ με τον Παναγιώτη Καλαντζόπουλο και τον Άρη Δαβαράκη φτιάχνουν τον “Αθώο Ένοχο” που αποτελεί και τη δεύτερη δισκογραφική δουλειά της Ευανθίας Ρεμπούτσικα. Μεγάλη και διαχρονική επιτυχία αυτού του δίσκου είναι η υπέροχη “Αλεξάνδρεια”, που αμέσως γίνεται κλασικό κομμάτι και επανεκτελείται πολλές φορές και από διάφορους σημαντικούς ερμηνευτές.\nΗ συνεργασία της με τον Γιάννη Κότσιρα συνεχίζεται δίνοντας αυτή τη φορά τον εξαιρετικά επιτυχημένο δίσκο “Μόνο Ένα Φιλί”, σε στίχους Ελένης Ζιώγα. Μια δισκογραφική δουλειά που περιείχε τραγούδια όπως τα “Το Τσιγάρο”, τη “Χάντρα Θαλασσιά” και τα “Επτά Ποτήρια”, ένα album που αγαπήθηκε και γρήγορα έγινε πλατινένιο. Η συνεργασία με το Γιάννη Κότσιρα συνεχίζεται, χαρίζοντας ένα ακόμα πολύ επιτυχημένο album, αυτή τη φορά με τίτλο “Είναι Δική Μας Η Ζωή Μας” σε στίχους Άρη Δαβαράκη. Μερικές από τις επιτυχίες που ξεχώρισαν από αυτή τη δουλειά είναι τα “Καταλαβαίνω”, “Ένας Έρωτας Φτηνός”, “Η Επαφή”.\nΜετά τη δισκογραφική επιτυχία των projects με το Γιάννη Κότσιρα και τη συνεργασία της με τη Νάνα Μούσχουρη στο “Αθήνα-Θεσσαλονίκη” την ίδια χρονιά, η εταιρεία BMG δίνει τη δυνατότητα στην Ευανθία για την κυκλοφορία δικής της προσωπικής δουλειάς με ορχηστρικά κομμάτια. Αποτέλεσμα είναι η παρουσίαση δύο πραγματικά εξαίρετων προσωπικών δίσκων, οι οποίοι σημείωσαν σημαντικές πωλήσεις. “Το Αστέρι Κι η Ευχή” και “Οι Μικρές Ιστορίες” αποτελούν την παρουσίαση των συνθέσεων της Ευανθίας Ρεμπούτσικα στις αρχικές τους μορφές, προτού γίνουν τραγούδια με στίχο και δοθούν σε κάποιο καλλιτέχνη προς ερμηνεία. Σε αυτούς τους δύο σημαντικούς δίσκους συμμετέχουν φωνητικά οι Caroline Lavelle σε μια ξενόγλωσση ερμηνεία της “Αλεξάνδρειας”, η Έλλη Πασπαλά, η υψίφωνος Σόνια Θεοδωρίδου, η Ελευθερία Αρβανιτάκη και η υψίφωνος Μαριάννα Ριγάκη. Οι στιχουργοί Λίνα Νικολακοπούλου και Ελένη Ζιώγα χαρίζουν τους στίχους στα “Έχε Γειά” και “Με Την Πλάτη”, δύο από τα ωραιότερα τραγούδια των “Μικρών Ιστοριών”, ερμηνευμένα από την Ελευθερία Αρβανιτάκη. Παράλληλα με την προσωπική της δισκογραφία, η Ευανθία Ρεμπούτσικα γράφει μουσική για τηλεοπτικές σειρές όπως το “Εσύ Αποφασίζεις”, την “Προδοσία” του Νίκου Κουτελιδάκη, το “Αθήνα-Θεσσαλονίκη” του Χρήστου Παληγιαννόπουλου, την “Αίθουσα Του Θρόνου” της Πηγής Δημητρακοπούλου, τα “Πέτρινα Λιοντάρια” του Κώστα Κατσαρόπουλου, το “Alma Libre” και πολλές άλλες.\nΤο 2003 η Ευανθία Ρεμπούτσικα επανέρχεται δισκογραφικά με το soundtrack της ταινίας του Τάσου Μπουλμέτη “ΠΟΛΙΤΙΚΗ Κουζίνα”. Η ταινία γνωρίζει τεράστια εισπρακτική επιτυχία στην Ελλάδα και το soundtrack με μουσική αποκλειστικά γραμμένη από την Ευανθία γίνεται ένας από τους πιο επιτυχημένους δίσκους του 2003.Ονειρική ορχηστρική μουσική επηρεασμένη από τα ηχοχρώματα της Πόλης και γενικά της Ανατολής αλλά και τα τραγούδια “Στα Λιμάνια Ανάψανε Φωτιές” σε στίχους Τάσου Μπουλμέτη και ερμηνεία Νατάσας Θεοδωρίδου και “Μπαχάρι,Κανέλλα Και Φιλί” σε ερμηνεία Ντιλέκ Κοτς και στίχους επίσης Τάσου Μπουλμέτη συνθέτουν αυτό το πολυσυλλεκτικό soundtrack,που βραβεύεται στο Φεστιβάλ Κινηματογράφου της Θεσσαλονίκης με το βραβείο Καλύτερης Μουσικής. Το soundtrack, όπως και η ταινία, ταξιδεύει και στο εξωτερικό με τον τίτλο “A Touch Of Spice” και πρόκειται για την πρώτη κυκλοφορία της ανεξάρτητης δισκογραφικής εταιρείας Cantini, υπό την επίβλεψη της Ευανθίας Ρεμπούτσικα και του συζύγου της Παναγιώτη Καλαντζόπουλου.\nΤο 2004 και ακόμη μια σημαντική συνεργασία για την Ευανθία Ρεμπούτσικα. Αυτή τη φορά συνεργάζεται με τον ποιητή Μιχάλη Γκανά και τη Νατάσα Θεοδωρίδου και το αποτέλεσμα είναι ένας εξαίρετος λαϊκός δίσκος με τίτλο “Έρωτα, δεν ξέρεις ν’αγαπάς”. Δέκα καλοδουλεμένα σύγχρονα λαϊκά και έντεχνα τραγούδια, που έχουν σαν “αγωγό” την αυθεντική φωνή της Νατάσας Θεοδωρίδου, μιας καλλιτέχνιδας τόσο ευρέως γνωστής αλλά και αγαπητής στο ελληνικό μουσικόφιλο κοινό. Παράλληλα, κυκλοφορεί και το album “Φωνή Αιγαίου”, το τρίτο προσωπικό album της Ευανθίας Ρεμπούτσικα, με μουσικές για την ομώνυμη ταινία της Λυδίας Καρρά. Στο album περιλαμβάνονται και 4 τραγούδια σε στίχους του Μιχάλη Γκανά, τα οποία ντύνει με τη βελούδινη φωνή της η Έλλη Πασπαλά.\nFOLLOW ΕΥΑΝΘΙΑ ΡΕΜΠΟΥΤΣΙΚΑ @\n[social_icon url=”http://www.reboutsika.com/” profile_type=”rss” icon_url=”http://www.getgreekmusic.gr/wp-content/uploads/2013/04/website_icon.png” window=”yes”][social_icon url=”https://www.facebook.com/reboutsika.gr” profile_type=”facebook” icon_url=”http://www.getgreekmusic.gr/wp-content/uploads/2013/04/facebook_icon.png” window=”yes”]\ngreek musicgreek songsplaylisttragoudiaβιογραφίαδισκογραφίαΕυανθία ΡεμπούτσικαμουσικήμουσικόςΠολίτικη ΚουζίναΣΥΝΘΕΤΗΣτραγούδιτραγουδια


Scrub προσώπου και λαιμού με ζεόλιθο MED®, αλόη, βερικοκέλαιο, βούτυρο καριτέ και αμυγδαλέλαιο - 50ml\nΑρχική σελίδα / Προϊόντα / Προσωπική υγιεινή και φροντίδα / Scrub προσώπου και λαιμού με ζεόλιθο MED®, αλόη, βερικοκέλαιο, βούτυρο καριτέ και αμυγδαλέλαιο – 50ml\nScrub προσώπου και λαιμού με ζεόλιθο MED®, αλόη, βερικοκέλαιο, βούτυρο καριτέ και αμυγδαλέλαιο – 50ml\nH αλόη, το φυσικό ενυδατικό προϊόν της φύσης, συνδυάζεται άριστα με το βερικοκέλαιο, το βούτυρο καριτέ, το αμυγδαλέλαιο και τον ζεόλιθο MED®. Ο μοναδικός αυτός συνδυασμός αναδεικνύει την ενυδατική και αντιφλεγμονώδης δράση του scrub. Χρησιμοποιείται στο λαιμό και στο πρόσωπο.\nScrub προσώπου και λαιμού με ζεόλιθο MED®, αλόη, βερικοκέλαιο, βούτυρο καριτέ και αμυγδαλέλαιο - 50ml ποσότητα\nΚωδικός προϊόντος: 05000026 Κατηγορίες: Κηραλοιφές και έλαια με ζεόλιθο MED®, Προσωπική υγιεινή και φροντίδα Ετικέτες: Αλόη, Αμυγδαλέλαιο, Αντιβακτηριδιακές ιδιότητες, Αποτοξίνωση δέρματος, Βερικοκέλαιο, βούτυρο καριτέ, Ενυδάτωση της επιδερμίδας, Προστασία του ph της επιδερμίδας, Ρύθμιση της υγρασίας, Φροντίδα του δέρματος\nScrub προσώπου και λαιμού με ζεόλιθο MED®, αλόη, βερικοκέλαιο, βούτυρο καριτέ και αμυγδαλέλαιο, το οποίο έχει παραχθεί από φυσικές πρώτες ύλες, φιλικές προς τον άνθρωπο και το περιβάλλον. H αλόη, το φυσικό ενυδατικό προϊόν της φύσης, συνδυάζεται άριστα με το βερικοκέλαιο, το βούτυρο καριτέ, το αμυγδαλέλαιο και τον ζεόλιθο MED® . Ο μοναδικός αυτός συνδυασμός αναδεικνύει την ενυδατική και αντιφλεγμονώδης δράση του scrub. Χρησιμοποιείται στο πρόσωπο και στο λαιμό. Δεν περιέχει σιλικόνη, parabens και φοινικέλαιο.\nΗ εξαιρετικά λεπτή σκόνη του ζεόλιθου που περιέχει το Scrub προσώπου και λαιμού με ζεόλιθο MED®, αλόη, βερικοκέλαιο, βούτυρο καριτέ και αμυγδαλέλαιο, είναι 100% φυσική, ηφαιστειακής προέλευσης και δεν περιέχει πρόσθετα ή προσμίξεις. Παρά την λεπτή υφή της, η εξαιρετικά λεπτή πούδρα του κλινοπτιλόλιθου αυτού δεν περιέχει νανοσωματίδια. Ο φυσικός αυτός ζεόλιθος είναι μη-οργανικός, μη βιοδιασπώμενος και έχει υψηλή ικανότητα επιλεκτικής απορρόφησης. Λειτουργεί σαν μοριακό κόσκινο, σε αντίθεση με άλλες ουσίες, καθιστώντας τον έτσι ιδιαίτερα κατάλληλο για αποτοξίνωση.\nΖεόλιθος MED®, φυτική γλυκερίνη, αλόη, βερικοκέλαιο, βούτυρο καριτέ και αμυγδαλέλαιο.\nΤο αμυγδαλέλαιο παράγεται απο το γνωστό σε όλους μας αμύγδαλο και είναι πλούσιο σε βιταμίνες, μερικές εκ των οποίων η Α, Β6, Ε, Κ. Αυτές με τη σειρά τους λειτουργούν ευεργετικά σε διάφορους τομείς τόσο της υγείας, όσο και της ομορφιάς. Χαρίζει βαθιά ενυδάτωση και λάμψη.\nΤο βερικοκέλαιο αυξάνει την ελαστικότητα του δέρματος, δρα αποτελεσματικά στην εξάλειψη των λεπτών γραμμών και των σημαδιών γήρανσης. Ενυδατώνει, δίνει λάμψη, απαλότητα, μαλακώνει και θρέφει ιδιαίτερα το ξηρό και ταλαιπωρημένο δέρμα. Επιπλέον, είναι πλούσιο σε ολεϊκό και λινολεϊκό οξύ και απορροφάται εύκολα από την επιδερμίδα. Αυτά τα συστατικά δίνουν στο βερικοκέλαιο τις αντιοξειδωτικές και ενυδατικές ιδιότητές του. Συμβάλλουν στην αναζωογόνηση των κυττάρων και το κάνουν ένα σημαντικό έλαιο προστάτη της επιδερμίδας. Αναζωογονεί και μειώνει την ξηρότητα. Αφήνει την επιδερμίδα απαλή και βαθιά ενυδατωμένη χωρίς να αφήνει ίχνη λιπαρότητας.\nScrub προσώπου και λαιμού με ζεόλιθο MED®, αλόη, βερικοκέλαιο, βούτυρο καριτέ και αμυγδαλέλαιο, των 50ml, το οποίο συσκευάζεται σε γυάλινο δοχείο με βιδωτό πώμα.\nΧρησιμοποιείστε το Scrub προσώπου και λαιμού με ζεόλιθο MED®, αλόη, βερικοκέλαιο, βούτυρο καριτέ και αμυγδαλέλαιο, 2 έως 3 φορές την εβδομάδα, κάνοντας απαλό μασάζ και αποφεύγοντας την περιοχή των ματιών. Σε περίπτωση που έρθει σε επαφή με τα μάτια, ξεπλύνετε καλά τα μάτια σας με άφθονο νερό. Αν είναι απαραίτητο, επισκεφτείτε τον ιατρό σας.\nΑποθηκεύστε το δοχείο σε ξηρό και σκιερό μέρος. Μπορεί να χρησιμοποιηθεί έως και 12 μήνες μετά το άνοιγμά του.\nZeolite MED®, Glycerin, Aqua (Water), Sodium Cocoyl Isethionate, Sorbitil, Diso- Dium Lauryl Sulfsuccinate, Butyrospermum Parkii Butter (Shea Butter), Sodium Chloride, Prunus Armeniaca (Apricot) Seed Powder, Prunus Amygdalus Dulcis (Sweet Almond) Oil, Tocopheryl Acetate, D-Limonese, Pheno-Xyethanol, Potassium Sorbate, Aloe Barbadensis Leal Juice Powder, Edta, Citrus Aurantium Dulcis (Orange) Oil, Linallol, Citral, Citrus Medica Limonum Oil.\nΓυάλινο βάζο με βιδωτό πώμα\nΔώστε πρώτος μία αξιολόγηση “Scrub προσώπου και λαιμού με ζεόλιθο MED®, αλόη, βερικοκέλαιο, βούτυρο καριτέ και αμυγδαλέλαιο – 50ml” Ακύρωση απάντησης\nΣαπούνι με ζεόλιθο MED®, μαύρο αφρικάνικο σαπούνι, κανναβέλαιο, βούτυρο καριτέ, λάδι καρύδας και σανδαλόξυλο – Ενυδατικό και αντιφλεγμονώδες.


January 2016 – AegeaNews Archive\nΤο φυσάνε και δεν κρυώνει στον ΣΥΡΙΖΑ: Ποιοι τέσσερις υπουργοί “αποχωρούν”\nΠοιοι τέσσερις υπουργοί θα αποχωρήσουν με την πρώτη ευκαιρία από τον ΣΥΡΙΖΑ;\nΗ απίστευτη πίεση των τελευταίων ημερών και οι δυσκολίες εντός του ΣΥΡΙΖΑ φέρνουν τα πράγματα προ τετελεσμένων. Κι από ότι φαίνεται υπάρχει ήδη η λίστα με τα ονόματα που θα πληρώσουν το μάρμαρο.\nΣτη δίνη του κυκλώνα βρίσκονται τέσσερις υπουργοί της κυβέρνησης ΣΥΡΙΖΑ, οι οποίοι σύμφωνα με όσα ακούγονται εντός του Μεγάρου Μαξίμου είναι και υποψήφιοι για νααποχωρήσουν σε ενδεχόμενο ανασχηματισμό.\nΟ λόγος για τους Θοδωρή Δρίτσα, Γιάννη Μουζάλα, Γιώργο Κατρούγκαλο και Βαγγέλη Αποστόλου.\nΕιδικότερα, όπως αναφέρεται σε δημοσίευμα της Real News, τη στιγμή που το Μέγαρο Μαξίμου είχε ρίξει όλο του το βάρος στην επίτευξη της συμφωνίας για την πώληση του ΟΛΠ στην Cosco (σ.σ. ο ίδιος ο πρωθυπουργός είχε γι” αυτο το λόγο τηλεφωνική επικοινωνία με τον Κινέζο ομόλογο του), ο κ. Δρίτσαςδήλωσε κατ” αρχήν άγνοια για τη συμφωνία, ενώ στη συνέχεια αμφισβήτησε την αίσια κατάληξη της.\nΤο Μέγαρο Μαξίμου αρνήθηκε να σχολιάσει τις παρεμβάσεις Δρίτσα, ωστόσο κυβερνητικές πηγές άφησαν ανοιχτό το ενδεχόμενο να υπάρξει παρέμβαση του πρωθυπουργού αν ο κ. Δρίτσας συνεχίσει την αντιπολίτευση στη συμφωνία.\nΤην ίδια στιγμή, «τα ακούει» και ο κ. Αποστόλου, στον οποίο το Μέγαρο Μαξίμου καταλογίζει ότι υποτίμησε τη δυναμική των κινητοποιήσεων των αγροτών.\nΕπίσης, στην κυβέρνηση θεωρούν ότι ο υπουργός αιφνιδιάστηκε από τον αποκλεισμό του στο κτίριο της Περιφέρειας στη Θράκη, αλλά και ότι γενικότερα δεν έδειξε να είναι σε θέση να χειριστεί τις αγροτικές κινητοποιήσεις.\nΤέλος, υποψήφιος προς αποχώρηση θεωρείται και ο Γιώργος Κατρούγκαλος κυρίως στην περίπτωση που το ασφαλιστικό αποσυρθεί.\nΤο πρωθυπουργικό επιτελείο του καταλογίζει ότι παρέβλεψε τις αντιδράσεις από τις μεγάλες κοινωνικές ομάδες στην πρόταση του για την ασφαλιστική μεταρρύθμιση.\nΦΩΤΟ & ΒΙΝΤΕΟ Μετά μουσικής & φαγητού η… Πίτα των Στερεοελλαδιτών Κω στην Λέσχη Αξιωματικών παρουσία των τοπ. Αρχών\nΘα μπορούσε κάλλιστα να ήταν χορεσπερίδα, επειδή όμως στην ετήσια χορεσπερίδα τους αναμένεται -για άλλη μια χρονιά- να γίνει χαμός… ας πούμε ότι ήταν η εκδήλωση κοπής της βασιλόπιτας του Συλλόγου Στερεοελλαδιτών Κω ” Η Ρούμελη” η οποία πραγματοποιήθηκε απόψε παρουσία αρκετών μελών και φίλων (και σύσσωμων των τοπ. αρχών) στην Λέσχη Αξιωματικών Κω.\nΤην πίτα ευλόγησε και έκοψε ο Σεβασμιώτατος Μητροπολίτης Κώου και Νισύρου κ. Ναθαναήλ ο οποίος αμέσως μετά που ακολούθησε γλέντι μετά μουσικής και φαγητού αποχώρησε διακριτικά.\nΠαρόντες ήταν ακόμη ο δήμαρχος Γ. Κυρίτσης, ο έπαρχος Γ. Χαλκιδιός, ο Ταξίαρχος Κ. Ευγένιος (οι οποίοι έδωσαν επίσης τις ευχές τους με ένα σύντομο χαιρετισμό), ο Διοικητής του ΝΑΣ Κω ΙΓ Καρδαράς, ο Αστ. Δντής Γ. Γεωργακάκος, η Λιμενάρχης Φ. Πρέκα, ο Διοικητής της Πυροσβεστικής Γ. Τσιάμης (ο οποίος είναι και Αντιπρόεδρος του Συλλόγου) κ.α.\nΕκ μέρους του ΔΣ ευχές και ευχαριστίες εξέφρασε ο Πρόεδρος Ζήσης Παπασταθόπουλος απευθύνοντας παράλληλα κάλεσμα προς όλους για την μεγάλη χορεσπερίδα του συλλόγου που θα γίνει στις 13/2 στη Νέα Φαντασία με προσκεκλημένους των Πάνο Κοτρώτσο στο κλαρίνο και τον Σταύρο Τσαλάγκα στο τραγούδι, όπου εκτός των άλλων όπως τόνισε μας περιμένουν αρκετές εκπλήξεις…\nΣε ότι αφορά την συνέχεια, ακολούθησε μια πολύ όμορφη βραδιά με δυνατή μουσική (μπουζούκι-κλαρίνο κλπ με τον Αντώνη, τον Γιάννη και την παρέα τους) και πλούσιο φαγητό με άφθονα κρεατικά όπως πάντα (κοκορέτσι, σπληνάντερο και δεν συμμαζεύεται…)\nΗ. Καματερός (εκπροσώπησε την Κυβέρνηση στο μνημόσυνο των 3 Αξ/κών των Ιμίων στην Κάλυμνο): Ο ελληνικός λαός δεν επιτρέπει την πατριδοκαπηλεία\nΦΩΤΟ & ΒΙΝΤΕΟ Με βραβευσεις & πολύ κόσμο η πίτα του ΑΣ ΦΟΙΒΟΣ στο ξεν. Μαριτίνα\nΠαρουσία του Σεβ. Μητροπολίτου Κώου και Νισύρου κ. Ναθαναήλ, του Υπ. Αθλητισμού του Δήμου Θ. Σταματάκη, της Περιφ. Συμβούλου Ε. Σβύνου εκ μέρους της Περιφέρειας, του Αντιπροέδρου της Δημ. Κοινότητας Κω Ά. Βαβλά και πολλών γονέων και παιδιών, πραγματοποιήθηκε απόψε σε μια ζεστή και χαρούμενη ατμόσφαιρα στο ξεν. Μαριτίνα, η εκδήλωση κοπής της βασιλόπιτας του ΑΣ ΦΟΙΒΟΣ Κω.\nΠαράλληλα έγινε η βράβευση των χορηγών αλλά και των αθλητών του Συλλόγου.\nΤην εκδήλωση παρουσίασε και απηύθυνε χαιρετισμό εκ μέρους του ΔΣ ο κ. Νίκος Μιμερίνης:\nΣεβασμιότατε, κυρία επαρχιακή σύμβουλε, κύριε εκπρόσωπε του Δήμου , κυρίες και κύριοι, αγαπητά παιδιά,\nΕκ μέρους του Διοικητικού Συμβουλίου του Συλλόγου, θέλω να σας καλωσορίσω στην καθιερωμένη κοπή της πρωτοχρονιάτικης πίτας μας και να σας ευχαριστήσω θερμά για την παρουσία σας.\nΘα μου επιτρέψετε να πω 2 λόγια πριν κόψουμε την πίτα μας.\nΟ Σύλλογος συμπληρώνει φέτος 5 χρόνια ζωής. Σε αυτά τα 5 χρόνια το μεγαλύτερο επίτευγμα του συλλόγου, είναι η εδραίωση του Φοίβου στην αθλητική ζωή του τόπου μας και η χάραξη μίας πορείας που στηρίζετε στην αγάπη για τον αθλητισμό, την ευγενή άμιλλα τον αλληλοσεβασμό και το ευ αγωνίζεσθε, έτσι ώστε να μπορέσουμε να πορευτούμε στο μέλλον με σίγουρα και σταθερά βήματα προόδου, προσφέροντας σε δεκάδες νέους και παιδιά την δυνατότητα για άθληση μέσω της καλαθοσφαίρισης και της πάλης.\nΤο έργο των ανθρώπων του συλλόγου θα ήταν ακατόρθωτο χωρίς την αμέριστη συμπαράσταση των γονιών, της τοπικής αυτοδιοίκησης και των χορηγών μας.\nΕιδικά για τους χορηγούς μας, οι οποίοι παρά την οικονομική στενότητα που επικρατεί παρέμειναν συνεπείς στις αρχές που έχουν ως άνθρωποι, της σταθερής και ανιδιοτελούς δηλαδή οικονομικής υποστήριξης του ερασιτεχνικού αθλητισμού και σωματείων του νησιού, θα θέλαμε να τιμήσουμε αυτούς τους ανθρώπους σήμερα, με ένα καθαρά συμβολικό δώρο για την προσφορά τους.\nΒραβεύσεις ΧΟΡΗΓΩΝ (κάλεσμα από κ. Μιμερίνη)\nΦροντιστήριο Academy: κο Μπάμπη Μέντη (Ελβίρα Δρόσου)\nΞενοδοχείο Maritina : κα Σβύνου Μαρία\nIris Hotel, Γαμβρέλλης Σάββας κ Κωνσταντίνος\nAlfa Πυροπροστασία, κ Χατζημάρκος Μιχαήλ\nPhoto Digital Art, Πολυχρονιάδης Σάκης και Αρζαμάνογλου Μάκης\nVestal group Aφοι Σκουμπουρδή\nΒραβεύσεις ΑΘΛΗΤΩΝ (κάλεσμα από κ. Μιμερίνη)\nΗ συμπαράσταση των γονέων, των χορηγών της τοπικής αυτοδιοίκησης είναι η περι-ουσία του συλλόγου μας. Η ΟΥΣΙΑ όμως είναι οι αθλητές μας τα αγόρια και κορίτσια του «ΦΟΙΒΟΥ» και φυσικά ο προπονητής μας ο Αλέξανδρος Κυριάκης.\nΘέλουμε σήμερα λοιπόν να τιμήσουμε τα παιδιά του πρώτου αγωνιστικού τμήματος του Συλλόγου, που προέρχεται από τα σπλάχνα του Φοίβου και αγωνίζεται για πρώτη φορά με αξιοπρέπεια και ήθος στο τοπικό πρωτάθλημα, αντιμετωπίζοντας πρωτόγνωρες καταστάσεις με μεγάλο βαθμό δυσκολίας.\nΠρόκειται για 12 εξαιρετικά παιδιά που έχουν γίνει μια όμορφη παρέα και τιμούν το σύλλογο με την παρουσία τους. Είναι η ομάδα των παμπαίδων που αποτελείται από παιδιά γεννημένα από το 2001 έως και 2003. Πέρα από τη βράβευση σας που θα γίνει σε λίγο, θέλω να είστε σίγουροι ότι η φωτογραφία της ομάδας σας θα βρίσκεται πάντα σε ξεχωριστή θέση στο νέο γραφείο του συλλόγου που μας παραχωρήθηκε από τον Δήμο, χάρη στην αρωγή του κ. Θάνου Σταματάκη.\nΒράβευση από ΔΟΠΑΒΣ\nΣειρά κατά ηλικία\nΛόγος βράβευσης: σε ένδειξη αναγνώρισης ως οι πρώτοι αθλητές του ανδρικού τμήματος κατά την ίδρυση του Συλλόγου το 2010.\nΧάμος Απόστολος, Καστελλοριζιός Δημήτριος\nΤυχερή της βραδιάς η οποία βρήκε το φλουρί η μικρή Σάρα Μίλκοβιτς\nΤα πρώτα συγκλονιστικά λόγια της γυναίκας του Καλλίτση: «Η πρώτη σφαίρα πήγαινε για μένα»…[video]\nΗ ίδια, αφού ξεκαθάρισε ότι ο σύζυγός της είναι καλά στην υγεία του, παρ’ όλο που νοσηλεύεται στο νοσοκομείο μετά από τον πυροβολισμό, έκανε λόγο για «άνανδρη επίθεση χωρίς λόγο».\nΣτον αέρα της εκπομπής «Στα καλά καθούμενα» βγήκε η σύζυγος του κομμωτή Πάνου Καλλίτση, Έλενα Χριστοπούλου, η οποία μίλησε για την δολοφονική επίθεση που δέχτηκε η ίδια και ο σύζυγός της χθες το βράδυ.\n«Ο Πάνος είναι καλά και θέλω να το πω για να ηρεμήσουν όλοι όσοι τον ξέρουν και τον αγαπούν» είπε καθησυχάζοντας τους στενούς φίλους και συγγενείς.\nΣοκαρισμένη ακόμα από ό,τι έζησε, η Έλενα Χριστοπούλου τόνισε: «Η επίθεση έγινε χωρίς λόγο και αιτία. Δεν είμαι αστυνομία να μπορώ να πω ότι είναι ληστεία αλλά δεν μπορώ να πω περισσότερες λεπτομέρειες«. Στη συνέχεια, με τρεμάμενη φωνή και φανερά ταραγμένη, η σύζυγος του γνωστού μακιγιέρ και κομμωτή έφερε στο νου της όλα όσα έζησε πριν από λίγες ώρες διηγούμενη τα παρακάτω: «Δύο άνθρωποι με δύο πιστόλια μας σημάδευαν στο κεφάλι… Η πρώτη σφαίρα πήγαινε για εμένα… Με έβγαλαν έξω… Τους είπαμε, ‘μην ξαναρίξετε’… Χτύπησαν τον Πάνο εξ επαφής«… Η Έλενα Χριστοπούλου δεν θέλησε να αναφερθεί περαιτέρω και με περισσότερες λεπτομέρειες στο όλο περιστατικό, όμως τόνισε για ακόμα μία φορά πριν αποχαιρετήσει τους παρουσιαστές πως ο Πάνος Καλλίτσης είναι καλά και ότι και εκείνη θα καταφέρει να συνέλθει αφού ο σύζυγός της είναι καλά στην υγεία του.\nΓ. Κουτσουδάκης: Το “Μπλόκο” των Αγροτών & τα “μπλόκα” που γίνονταν προπολεμικά στην είσοδο της πόλης…\nΤου Γ. Κουτσουδάκη\nΤα τρακτέρ στους δρόμους, Νέοι αγώνες, Τα «Μπλόκα» και η Η “χαμένη” ελπίδα\nΒλέποντας τις κινητοποιήσεις των αγροτών σχεδόν σε όλες τις περιοχές της Ελλάδας, μου ήλθαν στο νου αγαπητοί αναγνώστες κάτι που είχα διαβάσει για το «Μπλόκο» που γινόταν προπολεμικά στην είσοδο της πόλης, όπου οι αρχές φορολογούσαν τους αγρότες για τα προϊόντα που είχαν στο φορτίο των ιπποειδών για να τα πουλήσουν στην πόλη ιδιαίτερα το Σάββατο που γινόταν τα παζάρια.\nΜετά θυμάμαι το μπλόκο των Ιταλών κατακτητών το «πόστο ντι μπλόκο», όπως το αποκαλούσαν στην είσοδο της πόλης πάντα.\nΜετά θυμάμαι τα «Μπλόκα» των Γερμανών κατακτητών όπου συλλάμβαναν τους υπόπτους και ανύποπτους πολίτες και τους πήγαιναν στη Γερμανία για δουλειά, γιατί οι Γερμανοί εργάτες υπηρετούσαν στο στρατό.\nΒέβαια έχουμε και τα μπλόκα που οι κατακτητές μάζευαν κόσμο για τα στρατόπεδα εντός της χώρας και τα γερμανικά, όπως στρατιές μαρτύρων άφησαν την τελευταία πνοή τους μετά από ασιτία και μαρτυρία.\nΈτσι το Μπλόκο, το πόστο ντι μπλόκο έχουν μείνει στη μνήμη μου ως μαρτυρικές μνήμες που ο ελληνικός λαός έζησε.\nΜε τον γνωστό τρόπο που εισάγονται λέξεις ξενόφερτες για έννοιες που η ελληνική γλώσσα όχι μόνο έχει λέξεις αλλά έχει πλουτίσει πολλές ξένες γλώσσες μ’ αυτές τις λέξεις.\nΗ ξενομανία των νεοελλήνων είναι της τουρκικής και ρωμαϊκής κατάκτησης αποτέλεσμα. Έτσι οι νεοέλληνες είναι επιρρεπείς στην εισαγωγή λέξεων και όρμων από ξένα κέντρα.\nΦυσικά αυτό έχει να κάνει και με τις κατακτήσεις που υπέστη η χώρα και με τα κολλυβογράμματα που οι νέοι μας μαθαίνουν από το «κρυφό σχολείο» έως το Δημόσιο που οι γλωσσαμύντορες μετά την απελευθέρωση καθιέρωσαν.\nΈτσι τώρα οι κινητοποιήσεις των αγροτών και τα… «μπλόκα» στους δρόμους αποτελούν λεκτικά εκτός των άλλων αγωνιστικών εννοιών και δείγμα της ξενογλωσσικής μανίας των νεοελλήνων.\nΤις τελευταίες ημέρες έχουμε έξαρση του αγώνα των θιγομένων κατά την άποψή τους κοινωνικών στρωμάτων της κοινωνίας από την πολιτική της κυβέρνησης και τα μέτρα που προετοιμάζει για να ανταποκριθεί στις απαιτήσεις των Ευρωπαίων, προκειμένου να συνεχίσουν να παρέχουν τα εμβάσματα στο ελληνικό κράτος που τα έχει ανάγκη.\nΗ «Συμφωνία» που υπέγραψε η Ελληνική κυβέρνηση και ο ασκούμενος έλεγχος, είναι που λαμβάνονται ή πρόκειται να ληφθούν μέτρα, τα οποία ευρύνουν τα κοινωνικά στρώματα που πλήττονται και υποκινούν οξείες αντιδράσεις.\nΜε πρωτοπόρους τους αγρότες που κλείνουν τους δρόμους με τα αγροτικά μηχανήματα και άλλες κοινωνικές ομάδες που κατεβαίνουν στους δρόμους με διαδηλώσεις, άρχισε μια αντικυβερνητική εκστρατεία που προκαλεί ανησυχία και προβλήματα στην κυβέρνηση της Αριστεράς και αντιπολιτική προπαγάνδα στα Μ.Μ.Ε. και τα κόμματα.\nΤο ασφαλιστικό και οι νεόκοποι φόροι είναι που ξεσήκωσαν τάξεις πολιτών που θίγονται και προαναγγέλλουν αγώνες διαρκείας και επίμονους.\nΦυσικά μαζί με τους νέους πολίτες που διαμαρτύρονται είναι και τα αιώνια θύματα, οι εργαζόμενοι, οι συνταξιούχοι και οι άνεργοι και νέοι που ζητούν μια θέση εργασίας για να δώσουν την ορμή και τα νιάτα τους στην προσπάθεια της ανέλιξής των και της ζωής.\nΕκτός βέβαια από τους διαμαρτυρόμενους πολίτες που ισχυροποιούν τους αγώνες τους από την άλλη μεριά οι «δανειστές» απαιτούν πολιτική αυστηρής λιτότητας και αντικοινωνικών και αντιασφαλιστικών μέτρων. Η κυβέρνηση με το νέο πρωθυπουργό αγκομαχούν να αναπτύξουν μέτρα αντιμετώπισης των δυσκολιών και προοπτικής ανάπτυξης της οικονομίας, όπως υποστηρίζουν σε σύντομο χρονικό διάστημα.\nΚαι βεβαίως το «προσφυγικό», το κυπριακό και οι σχέσεις με τους γείτονες είναι στο καντράν με προβλήματα και απαιτήσεις επίλυσής των.\nΈχουμε Αριστερή κυβέρνηση ή έστω «Αριστερή» μέσα σε εισαγωγικά. Και έχουμε μια Αξιωματική Αντιπολίτευση και μια ασθενέστερη Αντιπολίτευση δεξιά και κεντροδεξιά όπως διατείνονται που φταίνε για όσα προβλήματα σωρεύτηκαν στη χώρα, το παίζουν αθώοι και αγωνιστές για τις λαϊκές τάξεις και την πατρίδα. Και περιμένουν στο προσεχές μέλλον πόσο η αντιπολιτευτική τους δράση μαζί με τους αγώνες των αγροτών και των λοιπών αγωνιζομένων τάξεων και υποτάξεων, θα συντελέσουν στην αποδυνάμωση της κυβέρνησης και την πρόκληση νέων εκλογών που θα αλλάξουν τα πράγματα προς μια δεξιά πολιτική πραγματικότητα… πάλι.\nΗ κυβέρνηση αντιμετωπίζει τους αγρότες κυρίως των περιοχών όπου κυριαρχούν οι μεγάλες εκτάσεις αγροτικών προϊόντων με μηχανοκίνητα μέσα και ως εκ τούτου και πιο πλούσιες γαίες.\nΒγήκαν τα μηχανοκίνητα αγροτικά μέσα στους δρόμους και απειλούν κατά τις δηλώσεις των συνδικαλιστών της αγροτιάς να κλείσουν προσεχώς τους δρόμους και τη συγκοινωνία ή και να κατέβουν στην πρωτεύουσα οι φάλαγγες των καλλιεργητικών μηχανημάτων.\nΔεν είναι η πρώτη φορά που διεκδικούν οι αγρότες με τον ίδιο τρόπο παρακώλυση της συγκοινωνίας στους εθνικούς δρόμους, όπως δεν είναι και η πρώτη φορά που θίγονται τα συμφέροντα της αγροτιάς από κυβερνητικά μέτρα.\nΕίναι η πρώτη φορά όμως, που η αγροτική και εργατική πολιτική και γενικότερα η κοινωνική πολιτική επιβάλλεται από παράγοντες δυνατούς και εκτός της χώρας για τους γνωστούς λόγους.\nΠαλαιότερα οι αγροτικές κινητοποιήσεις οργανώνονταν με τη συμμετοχή και πρωτοβουλία ως ένα βαθμό της Αριστεράς. Τώρα η Αριστερά είναι κυβέρνηση εκτός των αποσχισθέντων στελεχών της και του ΚΚΕ που πάντα είναι με το μέρος των αγωνιζόμενων αγροτών, εργατών και υπαλλήλων για τα αιτήματά τους.\nΜένει να δούμε κατά πόσον θα υπάρξουν σοβαρά προβλήματα για την κυβέρνηση και την κοινωνία από την κάθοδο των αγροτικών μηχανημάτων στον αγώνα και τον αποκλεισμό των συγκοινωνιών στους κύριους εθνικούς δρόμους.\nΌπως όλοι καταλαβαίνουν για πρώτη φορά αριστερό κόμμα είναι κυβέρνηση, χωρίς και να έχει δυστυχώς τον πρώτο λόγο για την επίλυση ή όχι των κοινωνικών προβλημάτων, αφού κυρίαρχος της πολιτικής και οικονομικής προβληματικής είναι η ευρωπαϊκή κοινότητα με κυρίαρχη δύναμη τη Γερμανία. Αυτοί οι εξωγενείς παράγοντες που είναι και δανειστές μας υπέρογκων ποσών διευθύνουν, κατευθύνουν και αποφασίζουν για την πολιτική της ελληνικής κυβέρνησης.\nΚαι αυτοί οι δανειστές έχουν ιδιαίτερη προτίμηση να ψαλιδίζουν τις αποδοχές και την κοινωνική πολιτική που θίγουν κυρίως τους πολίτες που ανήκουν στην εργατιά, την αγροτική τάξη και την υπαλληλική, καθώς και τους απόμαχους της δουλειάς τους συνταξιούχους. Και αυτή την κατευθυνόμενη έξωθεν κοινωνική πολιτική δυστυχώς η κυβέρνηση δικαιούται μόνο να την υπογράψει και όχι να την ασκεί με δική της πρωτοβουλία. Αυτό πρέπει να το συνειδητοποιήσουν όσοι τρέφουν ελπίδες.\nΈνας χρόνος πέρασε, λοιπόν, από τότε που ο Αλέξης Τσίπρας και η κυβέρνηση ΣΥΡΙΖΑ – ΑΝΕΛ ήλθαν (για πρώτη φορά) στην εξουσία.\n“Η ελπίδα έρχεται”, ήταν το κεντρικό προεκλογικό σύνθημα του ΣΥΡΙΖΑ κατά τις εκλογές της 25ης Ιανουαρίου 2015.\nΚαι η κοινωνία μας, αναζητώντας την εποχή εκείνη εναγωνίως την ελπίδα\n-μετά από τόσα χρόνια λιτότητας και αμέτρητων θυσιών- έδωσε τη νίκη στον Αλέξη Τσίπρα, προσμένοντας/αδημονώντας για τις υποσχόμενες καλύτερες μέρες.\nΤο εξαγγελλόμενο άλλωστε τότε πρόγραμμα διακυβέρνησης διά στόματος του σημερινού πρωθυπουργού, φάνταζε… ιδανικό στα μάτια ενός ταλαιπωρημένου λαού.\nΜισθωτοί, συνταξιούχοι, ελεύθεροι επαγγελματίες, αγρότες… είχαν αρχίσει να χαμογελούν: Πίστευαν ότι επιτέλους, κόντευαν στην… ημερομηνία λήξης τους οι μειώσεις μισθών και συντάξεων, οι αυξήσεις των φόρων…\nΠίστευαν ότι ευαίσθητοι τομείς όπως η Υγεία και η Παιδεία θα έβρισκαν την…γιατρειά τους. Πίστευαν και άλλα πολλά. Γιατί αυτό η κοινωνία μας είχε ανάγκη.\nΟΜΩΣ… ένα χρόνο μετά, οι προσδοκίες ενός σημαντικού τμήματος του ελληνικού λαού διαψεύσθηκαν.\nΚαι βρισκόμαστε σήμερα, με νέο μνημόνιο, νέες διαπραγματεύσεις με τους δανειστές, με caprital controls, με νέες φοροκαταιγίδες, κινητοποιήσεις αγροτών και άλλων επαγγελματικών κλάδων για το ασφαλιστικό, με… με… με…\nΗ κυβέρνηση ωστόσο δεν ανησυχεί ούτε για τις αξιολογήσεις, ούτε για το χρέος, ούτε για την ανάπτυξη. Η κοινωνία μας άραγε; Πόση ελπίδα της έχει απομείνει;\nΟΡΑΜΑ: Νομιμότατα τα Δημοτικά Τρένα: Οργανωμένο σχέδιο η εξαφάνιση τους… (Καμία δίκη δεν κέρδισε ο ιδιώτης – Δείτε έγγραφα τεκμήρια…)\nΝ. Μυλωνάς: Ένας χρόνος κυβέρνησης ΣΥΡΙΖΑ! Απόμειναν μόνο οι στάχτες;\n”ένας χρόνος κυβέρνησης ΣΥΡΙΖΑ! Απόμειναν μόνο οι στάχτες; ’’\nΑ. Ούτε μικρό ούτε τυχαίο ήταν το γεγονός της άνοδος του ΣΥΡΙΖΑ σε πρώτο κόμμα, η ανάδειξη του σε κυβερνητική δύναμη και η εκλογή 3 τοπικών βουλευτών το 2015! Η ανάγκη να ξεφύγουμε από το διεφθαρμένο παρελθόν και τις εξουθενωτικές πολιτικές γύρω από το χρέος, δημιούργησαν την ανάγκη της αλλαγής που μορφοποιήθηκε σε ελπίδα (σε παγκόσμιο επίπεδο) και πολιτική δύναμη από τον Σύριζα. Πότε άλλοτε έγιναν διαδηλώσεις σε όλες τις πρωτεύουσες του κόσμου(!) με συνθήματα όπως: ‘’είμαστε όλοι Έλληνες!’’; Αξίζει να σχολιάσουμε το πολιτικά ‘’πυκνό’’ πρώτο χρόνο της κυβέρνησης ΣΥΡΙΖΑ και τις επιπτώσεις της στα νησιά μας.\nΓ. Η κυβέρνηση για την καλοκαιρινή ένταση στο προσφυγικό κατηγορήθηκε άδικα ότι άνοιξε τα σύνορα κλπ. Γνωρίζουμε ότι αυτό ήταν προϊόν επιλογών του Ευρωπαϊκών μηχανισμών και της Τουρκίας. Η χαλάρωση της Schengen (σύνδεσμος Γερμανών Βιομηχάνων: έχουμε ανάγκη 1 εκ μεταναστών) ήταν πολιτική απόφαση της Γερμανίας και η αναστολή των προβλέψεων του Δουβλίνου 2 ήταν απόφαση Ευρωπαϊκού Δικαστηρίου. Η κυβέρνηση πολύ σωστά σεβάστηκε την ανθρωπιστική πλευρά του θέματος, απέφυγε την λεκτική χρήση βίας και αποτροπής στις οποίες διέπρεψαν τα άλλα κόμματα. Ευθύνεται όμως για την αδυναμία της στην κινητοποίηση και συντονισμό των κρατικών μηχανισμών. Ευθύνεται για την αδυναμία στη μη εφαρμογή ευρωπαϊκών συμφωνιών που υπέγραψε. Δ. Η Κως επηρεάστηκε από το προσφυγικό κύμα. Η κατάσταση θα συνεχιστεί για χρόνια και πρέπει να ληφθούν μέτρα. Τα μέτρα τα προβλέπουν: Ευρωπαϊκές Οδηγίες-νόμοι του κράτους, συμφωνίες Εurogroup Οκτωβρίου και Δεκεμβρίου 2015, διαβουλεύσεις και κοινές πολιτικές των εμπλεκομένων. Η συνεχιζόμενη καθυστέρηση στην εφαρμογή της κυβερνητικής απόφασης ‘’δημιουργία ΚΕΠΥΟ’’ είναι αποτέλεσμα της χαλαρότητας και ατολμίας της. Δεν καθορίζει ο Δήμαρχος το τι θα γίνει σε αυτό το πρόβλημα. Αποτελεί υπεκφυγή και θεσμική παραβίαση η κυβέρνηση να αφήνει στον Δήμαρχο (όποιο Δήμαρχο) την πρωτοβουλία ανατροπής αποφάσεων της! Αν η κυβέρνηση θέλει να σεβαστεί τις αντιδράσεις των γηγενών (και του Δημάρχου) μπορεί να αλλάξει χωροθέτηση και να προχωρήσει άμεσα στην κατασκευή του κέντρου, έστω και αν υπάρχουν ορισμένες αντιδράσεις.\nΖ. Η πιο σημαντική όμως απώλεια είναι η πολιτική. Η ελπίδα από μια αριστερή κυβέρνηση ήταν να φέρει ένα πνεύμα αναγέννησης στην χώρα μας και να ένα κίνημα αναδημιουργίας ενάντια στην στασιμότητα και βάλτωμα. Θα περιμέναμε μέτρα και πολιτικές πρωτοβουλίες κατά του ανορθολογισμού. Μέτρα αναδιανομής από τους ισχυρούς στους αδύναμους. Πρωτοβουλίες που θα ωθούσαν τις κατώτερες βαθμίδες: περιφέρεια, Δήμος, κοινωνία πολιτών, να περάσουν σε μια νέα εποχή.\nΦΩΤΟ & ΒΙΝΤΕΟ Συγκίνηση και δέος στο Τρισάγιο στον μεγάλο Στρατηλάτη Θ. Κολοκοτρώνη στην Κω – Ναθαναήλ: “Σε ευχαριστούμε Στρατηγέ!”\nΔέος και συγκίνηση στην λιτή και σεμνή (χωρίς λόγους) τελετή για τον μεγάλο “Γέρο του Μωριά” στην Κω, που πραγματοποιήθηκε αμέσως μετά το Τρισάγιο των ηρώων που θυσιάστηκαν στα Ίμια, από τον Σεβασμιώτατο Μητροπολίτη Κώου και Νισύρου κ. Ναθαναήλ (με διοργανωτή τον Σύλλογο των Εν Κω Πελοποννησίων με παρόντα αρκετά μέλη του, μαζί με αντιπροσωπεία της ΛΕΚ Κω).\nΟ Σεβασμιώτατος με δάκρυα στα μάτια αμέσως μετά το Τρισάγιο μπόρεσε μόνο να πεί “Σε ευχαριστούμε Στρατηγέ!”(Αδυνατώντας να συνεχίζει από τη συγκίνηση , όπως και κανείς άλλος από τους παριστάμενους…)\nΣτεφάνι κατέθεσε στο άγαλμα του Θ. Κολοκοτρώνη ο Πρόεδρος του Συλλόγου των Εν Κω Πελοποννησίων Δημήτρης Καραματζιάνης (βίντεο)\nΦΩΤΟ & ΒΙΝΤΕΟ Με Ναθαναήλ, Κυρίτση, Παυλίδη η πίτα των Εν Κω Πελοποννησίων στο Άστρον (Πρόταση Α. Καρδούλια να μεταφερθεί στην πλ. Ελευθερίας το άγαλμα του Κολοκοτρώνη)\nΜε ικανοποιητική προσέλευση μελών και φίλων του Συλλόγου των Εν Κω Πελοποννησίων, παρουσία του Σεβασμιωτάτου Μητροπολίτου Κώου και Νισύρου κ. Ναθαναήλ, του δημάρχου Γ. Κυρίτση, του Α. Παυλίδη, του Δ. Χαματζόγλου εκ μέρους της Περιφέρειας, των Διοικητών της Αστυνομίας και της Πυροσβεστικής Γ. Γεωργακάκου και Γ. Τσιάμη κ.α. πραγματοποιήθηκε σήμερα το μεσημέρι η εκδήλωση κοπής της βασιλόπιτας του συλλόγου στην αίθουσα εκδηλώσεων του ξεν. Άστρον.\nΑρχικά ο Πρόεδρος των Εν Κω Πελοποννησίων Δημήτρης Καραματζιάνης έκανε ένα πλήρη απολογισμό δράσης για τη χρονιά που πέρασε και στην συνέχεια ο Σεβασμιώτατος ευλόγησε και έκοψε την πίτα δίνοντας τις ευχές του προς όλους με ιδιαίτερη συγκίνηση που τα μέλη του συλλόγου τιμούν και θυμούνται τους ήρωες όπως ο Κολοκοτρώνης, χάρη στους οποίους είμαστε σήμερα ελεύθεροι.\nΕυχές έδωσαν επίσης ο δήμαρχος Κω Γ. Κυρίτσης τονίζοντας ότι σε πολλές περιπτώσεις οι Πελοποννήσιοι της Κω έχουν αποδείξει ότι αγαπάνε και σέβονται περισσότερο τον τόπο που τους φιλοξενεί απ’ ότι οι ντόπιοι.\nΕνώ ο Α. Παυλίδης τόνισε ότι όλοι μας απελευθερωθήκαμε από τον αγώνα του Κολοκοτρώνη και των Πελοποννησίων αλλά “κάποιοι από μας μπήκαμε σε ζυγό από Πελοποννήσιους…” (αναφερόμενος σε όσους/όσες παντρεύτηκαν Πελοποννήσιους/ες, όπως ο ίδιος που παντρεύτηκε “Τριπολιτσιώτισσα”)\nΑίσθηση επίσης προκάλεσε η πρόταση του συμπατριώτη μας Αντώνη Καρδούλια για τη μεταφορά του αγάλματος του Κολοκοτρώνη στην πλατεία ελευθερίας όπου είναι η θέση του όπως τόνισε μιας και ο Κολοκοτρώνης ήταν εκ των πρωτεργατών όσων πολέμησαν και μας χάρισαν σήμερα την ελευθερία (ο ίδιος θα αναλάβει την συντήρησή του).\nΤέλος, τυχερός της ημέρας ο οποίος βρήκε το φλουρί ήταν ο Βασίλης Στάμος (ο οδηγός του Σεβασμιωτάτου) κερδίζοντας μια εικόνα της Παναγίας και μια δωροεπιταγή από τον Σύλλογο.


Η Ελλάδα έλαβε χρηματοδότηση 2,5 δισ. από την Κομισιόν μέσω του SURE - Ypodomes.com\nH Ευρωπαϊκή Επιτροπή εκταμίευσε 14,14 δισ. ευρώ σε 12 κράτη μέλη της ΕΕ, με την έβδομη δόση χρηματοδοτικής στήριξης στο πλαίσιο του μέσου SURE.\nTo Βέλγιο έλαβε 2 δισ. ευρώ, η Βουλγαρία 511 εκατ. ευρώ, η Κύπρος 124 εκατ. ευρώ, η Ελλάδα 2,54 δισ. ευρώ, η Ισπανία 3,37 δισ. ευρώ, η Ιταλία 751 εκατ. ευρώ, η Λιθουανία 355 εκατ. ευρώ, η Λετονία 113 εκατ. ευρώ, η Μάλτα 177 δισ. ευρώ, η Πολωνία 1,56 δισ. ευρώ, η Πορτογαλία 2,41 δισ. ευρώ και η Εσθονία 230 εκατ. ευρώ.\nΑυτά τα δάνεια στο πλαίσιο του SURE θα βοηθήσουν τα κράτη μέλη να αντιμετωπίσουν αιφνίδιες αυξήσεις των δημόσιων δαπανών που αποσκοπούν στη διαφύλαξη της απασχόλησης εν μέσω της πανδημίας του κορονοϊού.\nΤων σημερινών εκταμιεύσεων προηγήθηκε η έκδοση του έβδομου κοινωνικού ομολόγου στο πλαίσιο του μέσου SURE της ΕΕ, το οποίο προσήλκυσε σημαντικό ενδιαφέρον των επενδυτών παρά τις δυσχερείς συνθήκες που επικρατούν στην αγορά της τελευταίες ημέρες. Με αυτή την εκταμίευση στο πλαίσιο του SURE, η ΕΕ έχει χορηγήσει σχεδόν 90 δισ. ευρώ σε συνακόλουθα δάνεια. Όλα τα κράτη μέλη της ΕΕ που ζήτησαν να υπαχθούν στο πρόγραμμα έχουν λάβει μέρος ή το σύνολο του ποσού που αιτήθηκαν.\n19 κράτη-μέλη της ΕΕ θα λάβουν 94 δισ. ευρώ\nΣχετικά Άρθρα:SUREΕΕΕπικαιρότηταΕυρωπαϊκή ΈνωσηΕυρωπαϊκή ΕπτροπήΚομισιόνΟικονομία-Χρηματοδότηση


Ατείχιστη Πόλη: Το χαμπέρι\nΣτάθηκε μολυβένιος ο καιρός\nκαι το σύγνεφο μαύρο¨\nμα το τζάκι το αντιχαιρέτησε πεισματωμένο\nκι η φωτιά του συνόδεψε ισότιμα τον κεραυνό.\nΓιατί ΄ναι ο άνθρωπος μικρός,\nμα η εξουσία του μεγάλη.\nΤούτο το πρωί δυο αστέρια που πολύ αγαπήθηκαν\nγέμισαν το γρασίδι δάκρυα\nκαι δυο αλόγατα λεύτερα κάλπασαν στα βουνά\nπαραβγαίνοντας με τ΄όνειρο.\nΔυο πλατάνια ήταν και μιλούσαν κι έσμιγαν τα κλαδιά τους όλη νύχτα\nκι η πηγή στη ρίζα τους γεννούσε ποτάμι καθαρό,\nπου τράβηξε ευθύς να δώσει το χαμπέρι στη θάλασσα.\nΌτι είναι η αγάπη που λιώνει το σίδερο\nκι ορίζει εδώ τον τόπο.\nΌτι τ΄αηδόνι κελαηδά πάνω στο βάτο.\nΌτι το χελιδόνι κράτησε το λόγο του ξανά\nκι ο Χρόνος είναι που φέρνει γύρα το χωριό και χουγιάζει τη Μοίρα.\nΑναρτήθηκε από stavrosn στις 11:52 μ.μ.\nΆσχημα χαμπέρια θα μας φέρνουν ,όλο και πιο συχνά Φίλε Σταύρο !\nΠοιος σπρώχνει τον κόσμο στη βία - αν όχι η εξουσία;\nΚαι αυτοβραβεύεται για την 'μεγάλη επιτυχία' ! ΧΑ !\nΚΑΛΗ ΣΟΥ ΜΕΡΑ ΦΙΛΕ!\nΚαλή σου μέρα φίλε μου Δημήτρη\nΑυτοβραβεύεται η βίαιη εξουσία και έχει την απαίτηση να τη χειροκροτάμε.\nΜέσα από τη χειραγώγηση από τα ΜΜΕ φτάσαμε να χειροκροτάμε τις πιο θλιβερές μας ήττες.\nΚαιρός να ακούσουν και αυτοί τα δικά μας χαμπέρια της αντίστασης, τα χαμπέρια της αγάπης, της λογικής, της μοιρασιάς.\nΔιάβασα την ωραία σου απάντηση στο κήρυγμα χωριστικότητας ακόμα και ενός προοδευτικού ιερέα για τον Αχελώο.\n15 Απριλίου 2010 - 10:18 π.μ.


Γιατί να ψηφίσουμε ΑΣΥΝΤΑΧΤΟ Τυπο – Εκλογική Διακήρυξη | Ασύνταχτος Τύπος\n« ΑΝΟΙΧΤΗ ΠΡΟΣΚΛΗΣΗ προς όλους τους συναδέλφους\nΨήφισμα του Εργατικού Κέντρου που καταδικάζει τη διαγραφή της Ανανιάδου »\nΣυνάδελφοι/συναδέλφισσες, η επόμενη διετία δεν θα είναι μία διετία της κοινής λογικής και του αυτονόητου όπως ανόητα παραδοξολογούν οι συνδικαλιστικοί εκπρόσωποι της διαπαραταξιακής πλειοψηφίας. Δεν μπορεί να είναι «το αυτονόητο» η καταστροφή των εργαζόμενων. Δεν μπορεί η «πραγματικότητα» των σφαγέων του ΔΝΤ και της κυβέρνησης να είναι μονόδρομος, δεν είναι δυνατό οι συντηρητικές νεοφιλελεύθερες αντιδημοκρατικές πολιτικές του μηχανισμού πνιγμού και στραγγαλισμού του ελληνικού λαού να αποτελούν πρότυπο πολιτικού ρεαλισμού.\nΣυνάδελφοι/συναδέλφισσες, η επόμενη διετία θα είναι μία διετία αγώνων. Οι δημοσιογράφοι και συνολικά ο κόσμος του Τύπου θα βρεθούν μπροστά σε ένα καταιγισμό πυρών. Ο γραφειοκρατικός συνδικαλισμός της συνεχούς διαβούλευσης και «κατανόησης» των προβλημάτων και η υποχωρητικότητα της σημερινής διαπαραταξιακής συμμαχικής πρόθυμης πλειοψηφίας και η χωρίς προσανατολισμό παράταξη της μείζονος αντιπολίτευσης στην ΕΣΗΕΜ-Θ έδωσαν δείγματα γραφής την περασμένη διετία. Έδειξαν ποιοι είναι. Το έδειξαν –πολλές φορές δια της απουσίας τους- στις μεγάλες κινητοποιήσεις του κλάδου, το έδειξαν στο ασφαλιστικό, το έδειξαν στους εργασιακούς χώρους. Θα τους εμπιστευτείτε; (Όσοι συνάδελφοι έχουν επιφυλάξεις για την έκταση του καταστροφικού τους έργου, μπορούν να βρουν δημοσιευμένο στο μπλογκ μας asyntaxtostypos.wordpress.com ένα πλήρες χρονολόγιο-ΑΝΤΙ-ΑΠΟΛΟΓΙΣΜΟ της δίχρονης θητείας τους).\nΚατά συνέπεια η φετινή εκλογική διαδικασία δεν είναι ίδια με καμία άλλη του παρελθόντος. Η ολομέτωπη επίθεση που δεχόμαστε ως εργαζόμενοι στα ΜΜΕ της χώρας, δε μας επιτρέπει την επανάληψη των ίδιων λαθών. Σε αυτό ακριβώς το σημείο αρχίζουν και οι δικές μας ευθύνες. Πρέπει να ανατρέψουμε τους συσχετισμούς και να αλλάξουμε το συνδικαλιστικό τοπίο, να δυναμώσουμε τη φωνή της βάσης, να ενισχύσουμε τις συλλογικές διαδικασίες στο σωματείο και στους χώρους εργασίας και να στείλουμε ένα μήνυμα προς τους εργοδότες και την εξουσία:\nείμαστε εδώ ενωμένοι και αποφασισμένοι!\nΣυνάδελφοι, η συνδικαλιστική συλλογικότητα του «Ασύνταχτου Τύπου» συμμετέχει σ’ αυτές τις εκλογές προτάσσοντας τρία βασικά ζητήματα που πρέπει να αποτελούν τις «κόκκινες γραμμές» του συνδικαλιστικού κινήματος των δημοσιογράφων και των εργαζομένων στον Τύπο:\nΝα μην επιτρέψουμε την απώλεια ούτε μίας θέσης εργασίας\nΝα μην χαρίσουμε ούτε ένα ευρώ από συλλογικές συμβάσεις, μισθούς, συντάξεις και ασφαλιστικές παροχές\nΝα μην ανεχθούμε ούτε μία παρέμβαση στο δημοσιογραφικό έργο\nΟι θέσεις και οι απόψεις του «Ασύνταχτου Τύπου» είναι αποτέλεσμα συνεχών συζητήσεων και ελεύθερου κοινού προβληματισμού. Δεν ακολουθούμε προσωπικές στρατηγικές ή κομματικές επιταγές. Μας ενώνουν τα προβλήματα και το πάθος για την ελεύθερη και ακηδεμόνευτη δημοσιογραφία.\nΌχι στην γραφειοκρατική λειτουργία\nΒάσει των παραπάνω κατά την επόμενη περίοδο η ΕΣΗΕΜ-Θ δεν πρέπει να ακολουθήσει την «πεπατημένη» γραφειοκρατική λειτουργία των προηγούμενων ετών. Όλος ο μηχανισμός της Ένωσης πρέπει να επικεντρωθεί στα ιδιαίτερα προβλήματα κάθε ειδικότητας και τομέα της δημοσιογραφίας. Οι εφημερίδες όλης της περιφέρειας, τα ανταποκριτικά γραφεία αθηναϊκών εφημερίδων και τηλεοπτικών σταθμών, τα πρακτορεία ειδήσεων, τα ειδησεογραφικά «πόρταλς» και τα ραδιοτηλεοτικά μέσα δημόσια και ιδιωτικά, πρέπει να «χαρτογραφηθούν» εργασιακά και ασφαλιστικά ώστε να διαπιστωθεί πού, πως και κατά πόσο εφαρμόζονται οι Σ.Σ.Ε.\nΕίναι ανεπίτρεπτο να παραβιάζονται βασικοί μισθοί και ωράρια, να ανθεί η μαύρη εργασία και να μη διασφαλίζονται οι θέσεις εργασίας σε ένα κλάδο που όλα τα προηγούμενα χρόνια αποκόμισε τεράστια κέρδη. Ιδιαίτερη προσοχή πρέπει να δοθεί στις συνθήκες υγιεινής και ασφάλειας στην εργασία.\nΟι εργοδότες δημοσιογράφοι…\nΣε όλες τις εφημερίδες, τοπικές, περιφερειακές και ελεύθερης διανομής, πολιτικές και αθλητικές και ανταποκριτικά γραφεία, θα πρέπει να ελεγχθεί η εφαρμογή της Σ.Σ.Ε, και ζητήματα όπως η υπερεργασία, η προστασία των ειδικοτήτων και της προϋπηρεσίας και το φαινόμενο της μερικής ή ανασφάλιστης απασχόλησης (μπλοκάκια).\nΣτα ραδιοτηλεοπτικά μέσα δημόσια, δημοτικά και ιδιωτικά πρέπει να ελεγχθούν τα ωράρια και οι συνθήκες απασχόλησης και να διασφαλιστούν οι θέσεις εργασίας σε ένα περιβάλλον που ακόμα παραμένει θολό λόγω νομοθετικού πλαισίου.\nΕιδικά στα ιδιωτικά ραδιοτηλεοπτικά μέσα να προταχθεί ως κύριο αίτημα η διασφάλιση συγκεκριμένου αριθμού θέσεων εργασίας βάσει του καθεστώτος λειτουργίας των μέσων. Είναι ανεπίτρεπτο οι πανελλαδικής εμβέλειας τηλεοπτικοί σταθμοί να μην απασχολούν στα γραφεία της Θεσσαλονίκης τουλάχιστον 7 – 8 δημοσιογράφους και να μη διαθέτουν ανταποκριτικά γραφεία στις πρωτεύουσες των νομών όλης της χώρας. Αναλόγως και τα ιδιωτικά ραδιόφωνα που έχουν -έστω προσωρινή- άδεια λειτουργίας ενημερωτικού χαρακτήρα θα πρ΄πει να απασχολούν τον αναγκαίο αριθμό δημοσιογράφων.\nΣτη Θεσσαλονίκη με ευθύνη και ανοχή της αδιάφορης διοίκησης της ΕΣΗΕΜΘ έχουν χαθεί δεκάδες θέσεις εργασίας στα ραδιόφωνα της πόλης διότι τις θέσεις απασχόλησης των δημοσιογράφων έχουν καταλάβει άσχετοι με το επάγγελμα. Παράλληλα ιδιοκτήτες ραδιοσταθμών εμφανίζονται ως δημοσιογράφοι, ακόμα και σε κορυφαία γεγονότα (συνέντευξη πρωθυπουργού στη ΔΕΘ) την ώρα που απολύουν συναδέλφους μας.\nΠρέπει να κατοχυρώσουμε στην πράξη τα επαγγελματικά μας δικαιώματα, να σταματήσει η σύγχυση με τους δημοσιογράφους διαφημιστές, βιντεολήπτες ή παραγωγούς, δημοσιογράφους εκδότες – καναλάρχες και κυνηγούς χορηγιών, επαγγελματίες των δημοσίων σχέσεων και των γραφείων Τύπου της διαπλοκής. Αυτά τα φαινόμενα αφαιρούν δημοσιογραφική ύλη και έργο και υποσκάπτουν τα θεμέλια του κλάδου. Οι Ενώσεις έχουν ευθύνες και πρέπει να αντιδράσουν.\nΕιδικά για τους ανέργους, του ημιαπασχολούμενους, τους χαμηλοσυνταξιούχους του κλάδου ή τους συναδέλφους με μονογονεϊκές οικογένειες θα πρέπει να υπάρξει ειδική μέριμνα και ενίσχυση. Το ταμείο αλληλοβοήθειας πρέπει να αξιοποιείται υπέρ των συναδέλφων που το έχουν ανάγκη.\nΠοιοι είμαστε: Άμεση συμμετοχή όλων\nΕπιδιώκουμε την ομοφωνία μέσα από τη σύνθεση των απόψεων χωρίς να αποκλείουμε τις ψηφοφορίες επί όλων των θεμάτων. Οι θέσεις και οι απόψεις μας είναι αποτέλεσμα συνεχών συζητήσεων και ελεύθερου κοινού προβληματισμού και όχι κομματικών επιταγών\nΛειτουργία της ΕΣΗΕΜ-Θ\nΗ απερχόμενη διοίκηση, και οι συνοδοιπόροι της, διαφημίζει τον εαυτό της ως η διοίκηση που εισήγαγε νέες αντιλήψεις στη λειτουργία της Ένωσης; Ποιες είναι αυτές; Η προπροηγούμενη «χάρισε» laptop και η σημερινή και μάλιστα προεκλογικά, notebook. Εκεί είναι η διαφορά τους. Στις δημόσιες σχέσεις. Στο δρόμο ξέχασαν και τις επιτροπές και τις αναβαθμισμένες λειτουργίες του μικτού και τις επισκέψεις στην περιφέρεια (τρεις και με το ζόρι) και τις επισκέψεις στους χώρους εργασίας. Διεκπεραίωσαν. Τίποτα άλλο. Ακόμα και την περίφημη καταστατική συνέλευση τίναξαν στον αέρα με τερτίπια όπως το «ιδιώνυμο» και το πέταγμα στον κάλαθο των αχρήστων των προτάσεων που έστειλαν τα μέλη.\nΠροτείνουμε ένα πλαίσιο λειτουργίας που θα βασίζεται στο δίπτυχο:\nάμεση συμμετοχική διαδικασία\nπλήρης διαφάνεια σε όλα.\nΚατ’ αρχάς θεωρούμε ότι όλοι οι εργαζόμενοι δημοσιογράφοι που πληρούν βασικές προϋποθέσεις όπως η αποκλειστική, αναγνωρισμένη και συνεχής δημοσιογραφική απασχόληση, πρέπει να έχουν δικαίωμα πλήρους συμμετοχής στο σωματείο και στα όργανα. Το αποδείξαμε όλα αυτά τα χρόνια υποστηρίζοντας έμπρακτα την ένταξη στο σωματείο συναδέλφων με προβλήματα στο ηλικιακό, στις αποδοχές ή στο καθεστώς απασχόλησης διασφαλίζοντας και ενισχύοντας έτσι τα επαγγελματικά δικαιώματά τους. Πιστεύουμε στη μη γραφειοκρατική λειτουργία και στην αποκέντρωση των λειτουργιών της, έτσι ώστε να ενισχυθεί η συμμετοχή και η συλλογικότητα.\nΤακτικές εργασιακές συνελεύσεις ετησίως σε όλα τα ΜΜΕ ανά νομό και ενίσχυση του θεσμού των εργασιακών εκπροσώπων αποτελούν βασική προϋπόθεση για την άμεση επικοινωνία της βάσης και του Δ.Σ. Η δημιουργία και η ενεργοποίηση επιτροπών για τα μείζονα θέματα (εργασιακά, ασφαλιστικά, συνθήκες εργασίας, επιμόρφωσης κ.α ) και η πλήρης διαφάνεια μέσω άμεσης πρόσβασης στα πρακτικά των αποφάσεων θα ανοίξει νέους δρόμους ενεργοποίησης του δυναμικού της Ένωσης.\nΕιδικά για το μικτό συμβούλιο προτείνουμε να συνεδριάζει τρεις φορές τον χρόνο προκειμένου να καταγράφονται προβλήματα, να εξετάζονται λύσεις και να προωθούνται αιτήματα ανά χώρο και ειδικότητα. Είναι αδιανόητο να μην καλούνται οι εκπρόσωποι της βάσης να συμμετέχουν στη διαμόρφωση και στην υλοποίηση των απεργιακών αγώνων. Η ενεργοποίηση του μικτού συμβουλίου σε κέντρο και περιφέρεια σε συνδυασμό με τη λειτουργία των επιτροπών και προπάντων πριν από απεργιακές κινητοποιήσεις, για μας θεωρείται θέμα μείζονος σημασίας για τη δραστηριοποίηση της Ένωσης. Επίσης θεωρούμε ότι πρέπει να κατοχυρωθεί αυξημένη συνδικαλιστική προστασία για τους εργασιακούς εκπροσώπους και τα μέλη του ΔΣ η οποία πρέπει να επεκταθεί σε δύο χρόνια μετά τη λήξη της θητείας τους. Ειδικό βάρος πρέπει να δοθεί και στην επιμόρφωση. Οι παροχές συνεχούς κατάρτισης ( και άλλες όπως η ελεύθερη πρόσβαση στο διαδίκτυο, η δημιουργία ηλεκτρονικής βιβλιοθήκης και ενίσχυση της υπάρχουσας, η πρόσβαση σε αρχειακό υλικό κ.α,) πρέπει να ενισχυθούν. Λέμε ναι στη διασφάλιση των αποθεματικών αλλά ναι και στην αξιοποίησή τους υπέρ των μελών της Ένωσης.\nΣυνάδελφοι το δηλώσαμε στις προηγούμενες εκλογές, το δηλώνουμε και τώρα: οι εκλογές για μας είναι ένα στάδιο από τα πολλά που πρέπει να διανύσουμε. Δεν βρισκόμαστε τώρα εδώ για να ξαναβρεθούμε και πάλι λίγο πριν από τις επόμενες εκλογές. Το αποδείξαμε εμπράκτως τα δύο προηγούμενα χρόνια. Αν κάποιοι την κριτική και τη δράση που αναπτύξαμε την προηγούμενη περίοδο την βλέπουν ως «προεκλογικό αγώνα» είναι γιατί σκέφτονται τη συνδικαλιστική τους καρέκλα. Δεν υπάρχουν περιθώρια για εφησυχασμό. Όσοι από εμάς δεν φροντίσουμε να αποκαθηλώσουμε τις γραφειοκρατικές αντιλήψεις και τις παρατάξεις που τις εκφράζουν θα διαπράξουμε ένα τεράστιο λάθος που θα κληθεί να πληρώσει ο κλάδος, συνολικά. Στις εκλογές δεν ψηφίζουμε ωραίες… οδοντοστοιχίες, «καλά παιδιά», φιλαράκια και φίλους φίλων. Ψηφίζουμε εκφραστές συνδικαλιστικών προτάσεων, ψηφίζουμε αυτούς που αποδεικνύουν καθημερινά στους χώρους δουλειάς την αλληλεγγύη τους σε συναδέλφους που πλήττονται ανεξαρτήτως πολιτικών πεποιθήσεων, ψηφίζουμε αυτούς και αυτές που προτάσσουν την αξιοπρέπεια και το ήθος, ψηφίζουμε αυτούς που έχουν δυνατή φωνή και ασυμβίβαστο λόγο και δεν διστάζουν να τον αρθρώνουν. Ψηφίζουμε ΑΣΥΝΤΑΧΤΟ ΤΥΠΟ.\nv Οι μέρες που ήρθαν και οι μέρες που θα ‘ρθουν με τα νέα πακέτα μέτρων, αν δεν βρουν ανάχωμα, θα μας συντρίψουν όλους.\nv Αυτοί που καλλιεργούν το φόβο απέναντι στις ασύνταχτες φωνές, πρέπει να λάβουν την απάντηση που τους αξίζει.\nv Και αυτή η απάντηση δεν μπορεί να είναι άλλη από την ανατροπή των συσχετισμών και του συμμαχικού καθεστώτος στα όργανα της ΕΣΗΕΜ-Θ.\nΣτις εκλογές της 17ης Μαϊου ψηφίζουμε ενάντια στα μέτρα λιτότητας και περικοπών της κυβέρνησης και του μηχανισμού απορύθμισης (ΔΝΤ-ΕΚΤ-ΕΕ).\nΣτις εκλογές της 17ης Μαϊου καταψηφίζουμε την διαπαραταξιακή συναίνεση και την γραφειοκρατική «κοινή λογική» της απραξίας και αδράνειας\nΣτις εκλογές της 17ης Μαϊου ψηφίζουμε ΝΑΙ στη συλλογική δράση, δυναμώνουμε τη φωνή της βάσης, ενισχύουμε τη δυναμική αντίσταση, ανατρέπουμε το κατεστημένο\nΨηφίζουμε ΑΣΥΝΤΑΧΤΟ ΤΥΠΟ\nΕνώσεις των ΣΥΝΤΑΚΤΩΝ και ΟΧΙ των διευθυντών, εκδοτών και κομματικών εντεταλμένων….\nThis entry was posted on Μαΐου 13, 2010 at 11:54 πμ and is filed under Ανακοινώσεις, Εκλογές.\tYou can follow any responses to this entry through the RSS 2.0 feed. You can leave a response, or trackback from your own site.\n2 Σχόλια to “Γιατί να ψηφίσουμε ΑΣΥΝΤΑΧΤΟ Τυπο – Εκλογική Διακήρυξη”\nΜαΐου 13, 2010 στις 12:54 μμ\nΘα ήθελα να δώ την πλήρη κατάργηση του ανώτατου ορίου ηλικίας για να γίνει κάποιος μέλος και όχι να μεταβληθεί απλά στο 40ο έτος από το 35ο, επίσης να αποσυσχετιστεί η εργασιακή εμπειρία με την ΕΣΗΕΜΘ. Δεν είναι ούτε καν λογικό να αναγνωρίζεται κάποιος από το δημόσιο ως δημοσιογράφος και μετά να μην τον αναγνωρίζει το συνδικαλιστικό του όργανο.\nΘα τα πούμε και το βράδυ από κοντά.\nΜαΐου 14, 2010 στις 4:23 μμ


Πρίντεζης: «Σημαντικό ότι νικήσαμε» - Onsports.gr\nOnsports Team\t19 Νοεμβρίου 2016, 00:12\nΠρίντεζης: «Σημαντικό ότι νικήσαμε»\nΟ Ολυμπιακός ρέφαρε την ήττα από την Γαλατάσαραϊ, μετά τη νίκη του επί του Παναθηναϊκού Superfoods, όπως τόνισε ο Γιώργος Πρίντεζης.\nΟ άσος των «ερυθρόλευκων», ήταν αυτός που έδωσε τη νίκη στους φιλοξενούμενους με το καλάθι και φάουλ που έβαλε τρία δευτερόλεπτα πριν το τέλος και μετά τον αγώνα, αναφέρθηκε στην επιλογή να γίνει φάουλ στον Νικ Καλάθη, αλλά και τη σημασία της νίκης.\nΣυγκεκριμένα, ο Έλληνας φόργουορντ μίλησε για:\nΤη βολή στο φινάλε: «Είναι λίγο γελοίο... ε; Φοβήθηκα μήπως φύγει λοξά και δοθεί παράβαση. Τελικά μπήκε. Ίσως κατά βάθος να ήθελα να μπει».\nΤην επιλογή να γίνει φάουλ στον Νικ Καλάθη: «Δικαιωθήκαμε βάσει του αποτελέσματος. Κατά την γνώμη μου ήταν σωστή επιλογή. Άλλος πιστεύει κάτι διαφορετικό. Σε αυτές τις περιπτώσεις κρίνεις πάντα βάσει αποτελέσματος».\nΤη σημασία της νίκης: «Κάναμε ένα μεστό παιχνίδι. Είναι σημαντικό ότι νικήσαμε για δεύτερη φέτος τον Παναθηναϊκό. Αυτό που έχει σημασία είναι ότι ρεφάραμε την ήττα από την Γαλατάσαραϊ. Έχει πολύ δρόμο η Ευρωλίγκα».\nΤα μόλις έξι λάθη της ομάδας του: «Περιορίσαμε τα λάθη μας και δεν δώσαμε την ευκαιρία στον Παναθηναϊκό να τρέξει. Είχαμε ένα κενό διάστημα στην τρίτη περίοδο. Στο τέλος βρεθήκαμε πίσω με 4 πόντους, αλλά βελτιώσαμε την άμυνά μας και πήραμε τη νίκη».\nΤη νοοτροπία νικητή που έχει αποκτήσει ο Ολυμπιακός απέναντι στον Παναθηναϊκό: «Κάθε χρονιά είναι διαφορετική. Η νοοτροπία έχει αλλάξει. Είμαστε πολύ προσηλωμένοι και δουλεύουμε πολύ καλά. Παίξαμε καλά στο τέλος, βγάλαμε καλές άμυνες και βάλαμε κάποια εύκολα καλάθια».\nΤην τελευταία φάση: «Η μπάλα ήταν στον Σπανούλη και οι υπόλοιποι 4 παίκτες ήμασταν, όπως έπρεπε, έτοιμοι σε περίπτωση που βγουν δύο παίκτες πάνω του και μας πασάρει την μπάλα».\n22 λεπτά πριν Μάξι Ροντρίγκες: Είπε «αντίο» στα γήπεδα ο σπουδαίος Αργεντίνος (photos+video)\n37 λεπτά πριν NBA: Τα αποτελέσματα της βραδιάς\n52 λεπτά πριν Super League 2: Αυλαία με τρία παιχνίδια


O No 1 κίνδυνος για τον Ολυμπιακό - Fosonline\nΤρίτη, 10 Δεκεμβρίου 2019 20:29\nΤο μεγάλο πλεονέκτημα για τον Ερυθρό Αστέρα ενόψει του τελικού με τον Ολυμπιακό είναι όσα πολλά γνωρίζει ο προπονητής του για τον... Ολυμπιακό.\nΔεν έκανε τόσο μεγάλη εντύπωση το γεγονός ότι ο Βλάνταν Μιλόγεβιτς μίλησε στα ελληνικά στη συνέντευξη Τύπου. Αναμενόμενο...\nΟύτε η ομορφιά της υπεύθυνης του γραφείου Τύπου της σερβικής ομάδας, η οποία καθόταν δίπλα στον τεχνικό του Ερυθρού Αστέρα, έκανε τόσο μεγάλη εντύπωση (λέμε τώρα...)\nΑυτό που ήταν περισσότερο εντυπωσιακό, σε ... αγωνιστικό επίπεδο, ήταν οι γνώσεις του Μιλόγεβιτς για τον Ολυμπιακό.\nΌχι ότι είναι παράλογο, πρόκειται για άνθρωπο που σίγουρα παρακολουθεί στενά το ελληνικό ποδόσφαιρο. Αλλά ο Βλάνταν έμοιαζε σαν να ήθελε να δημοσιοποιήσει πολλές από τις γνώσεις του για τον Ολυμπιακό, ενώ φυσικά κράτησε πάρα πολλές από αυτές για τον εαυτό του και για το όφελος της ομάδας του.\nΜίλησε για τον Φορτούνη, για τον Ποντένσε, για τον Βαλμπουενά, για τον Ομάρ, για τον Σα, θα μπορούσε να αναλύσει για ώρες την άποψή του για κάθε παίκτη. Ουσιαστικά μίλησε με θαυμασμό για τη δουλειά του Μαρτίνς και για τον ομαδικό τρόπο με τον οποίο αποδίδει ο Ολυμπιακός. Έκανε λόγο για έναν μοντέρνο και σύγχρονο τρόπο παιχνιδιού της ελληνικής ομάδας.\nΣτο τέλος, η πανέμορφη Σέρβα υπεύθυνη επικοινωνίας ενημέρωσε ότι η επόμενη ερώτηση θα ήταν η τελευταία. Με ένα νεύμα του ματιού (μην πάει το μυαλό σας στο πονηρό), ζήτησα άλλη μία ερώτηση.\nΡώτησε τον Βλάνταν και εκείνος δέχτηκε. Νομίζω και άλλες δέκα να ζητούσαμε, θα ήθελε να τις απαντήσει και να μιλήσει για έναν αγώνα που σίγουρα είναι ιδιαίτερος και για εκείνον, έχοντας περάσει τόσα χρόνια στα ελληνικά γήπεδα. Πολύ περισσότερα από τον Μάριν, ο οποίος είχε γλυκά λόγια, αλλά δεν ήταν τόσο πολύ «διαχυτικός» όταν μίλησε για τον Ολυμπιακό όσο ο προπονητής του.\nΑν υπάρχει όντως ένας μεγάλος κίνδυνος για τον Ολυμπιακό στο σπουδαίο ματς που έρχεται, αυτός είναι ο προπονητής του Αστέρα. Φυσικά, πολύ μεγάλος κίνδυνος για τον ίδιο τον Μιλόγεβιτς και την ομάδα του, είναι ο προπονητής του Ολυμπιακού με τους δικούς του παίκτες. Ας νικήσει ο καλύτερος (που είπε ο Βλάνταν) κι αυτός ας είναι ο Ολυμπιακός. Κι ας πικραθεί η ξανθιά καλλονή, δεν πειράζει...


Παραμυθένιο ταξίδι στην Colmar , από τη Νατάσα Σχοινά - kmag\nΠαραμυθένιο ταξίδι στην Colmar , από τη Νατάσα Σχοινά\nwritten by Νατάσσα Σχοινά 01/04/2014\nΈχετε δει τα απίστευτα σπιτάκια στα στενά της Disneyland που είναι σα να έχουν ξεπηδήσει από κάποιο παραμύθι; Ε, κάπως έτσι είναι όλα στην Κολμάρ μόνο που είναι η κανονική τους ζωή και όχι ένα πάρκο διασκέδασης εκατομμυρίων.\nΗ Colmar βρίσκεται στην Αλσατία στη βορειοανατολική Γαλλία και συνδέεται με το Στρασβούργο και την Ελβετία.\n1. “Little Venice”:\nΗ μικρή Βενετία της Colmar σίγουρα θα σας κάνει να την αγαπήσετε. Σε όσους αρέσουν οι βόλτες είναι το ιδανικότερο σημείο, αφού μπορείτε να περπατήσετε κατά μήκος του καναλιού του Λάουχ θαυμάζοντας την εκπληκτική θέα με τα Καρολιγγειανά σπίτια, τα δέντρα και τα γραφικά μαγαζιά. Για αυτούς που προτιμούν τον καφέ με καλή παρέα, υπάρχουν καφετέριες δίπλα στο κανάλι, όπου μπορούν να κάτσουν, να χαλαρώσουν και να θαυμάσουν το τοπίο.\n2. “Μουσείο Unterlinden”:\nΤο μουσείο τον 13ο αιώνα λειτουργούσε ως μοναστήρι θρησκευόμενων αδελφών. Τώρα, φιλοξενεί μεγάλη συλλογή από τοπικά διεθνή έργα τέχνης και αντικείμενα κατασκευασμένα την προϊστορική και σύγχρονη περίοδο. Το μουσείο έχει 200.000 επισκέπτες το χρόνο. Λάτρες και μη της τέχνης αξίζει να το επισκεφτείτε!\nΤο Koifhus είναι το παλαιότερο τοπικό κτίριο και είχε από τη δημιουργία του διπλή λειτουργία. To ισόγειο χρησιμοποιείτο ως αποθήκη και τόπος φορολόγησης των εισαγόμενων και εξαγόμενων αγαθών ενώ ο πάνω όροφος ως χώρος συνεδριάσεων των βουλευτών του Décapole, της ομοσπονδίας των 10 αυτοκρατορικών πόλεων της Αλσατίας, το οποίο δημιουργήθηκε το 1534. Αργότερα, απέκτησε και άλλες χρήσεις, όπως θέατρο, καθολικό σχολείο αρρένων και ισραηλινό σχολείο. Σήμερα, χρησιμοποιείται για τη διεξαγωγή εκδηλώσεων.\n4. Χριστούγεννα στην Colmar:\nΕάν έχετε την τύχη να επισκεφτείτε την Colmar κατά την περίοδο των Χριστουγέννων, το πιο πιθανό είναι να μην θέλετε να φύγετε ποτέ! Όλη η πόλη είναι στολισμένη με φωτάκια, χριστουγεννιάτικες κατασκευές και πολλά άλλα που θα σας μεταφέρουν σε έναν άλλο κόσμο, μαγικό. Οι βόλτες στα στολισμένα σοκάκια θα σας παρασύρουν!\n5. Χριστουγεννιάτικη Αγορά:\nΗ Χριστουγεννιάτικη Αγορά της Colmar προσφέρει ένα από τα εντυπωσιακότερα και μαγευτικότερα θεάματα. Συνολικά 5 πλατείες ντυμένες Χριστουγεννιάτικα φιλοξενούν πεντανόστιμα προϊόντα της παραδοσιακής Αλσατικής γαστρονομίας. Ακόμη και να μην αγοράσετε κάτι – πράγμα αδύνατο – το συγκεκριμένο event, διασχίζοντας τις πλατείες θα αναρωτηθείτε εάν ζείτε σε όνειρο.!\nΜερικές φορές μία μικρή πόλη, χωρίς τα πολυκαταστήματα, τα ακριβά εστιατόρια και γενικά τη «χλιδή» της μεγαλούπολης, μπορεί να μας προσφέρει πολύ περισσότερα και να μας παρασύρει ουσιαστικότερα στη μαγεία της. Αυτό ακριβώς κάνει η Colmar.\nΓεμιστές Κοκκινες πιπεριές με κριθαράκι και φέτα\nEl Greco: Φόρος τιμής στα μουσεία της Ισπανίας\nΈνας ξεχωριστός Οκτώβριος στο Elatos Resort & Health...\nΦθινοπωρινή απόδραση στο Poseidonion Grand Hotel στις Σπέτσες\nAthens Capital Hotel: Η νέα εποχή φιλοξενίας στην...\nThe K-magazine’s editors: Summer is a state of...\n4 Λόγοι για ασφαλείς κι υπέροχες διακοπές στο...\nΔιακοπές με θέα το Ιόνιο στο Domotel Agios...\nΤο Athens Marriott Hotel μας περιμένει…\nΤο Athens Capital Hotel ανοίγει την 1η Σεπτεμβρίου\nThe Island Concept Boutique Hotel: Νέο παραθαλάσσιο θέρετρο...\n1η Ιουλίου, το Hilton Athens επιστρέφει…